title: Byla T-62/10 P: 2010 m. vasario 10 d. Brigitte Zangerl-Posselt pateiktas apeliacinis skundas dėl 2009 m. lapkričio 30 d. Tarnautojų teismo sprendimo byloje F-83/07 Zangerl-Posselt prieš Komisiją

text:
               1.5.2010

               LT

               Europos Sąjungos oficialusis leidinys

               C 113/49

         2010 m. vasario 10 d. Brigitte Zangerl-Posselt pateiktas apeliacinis skundas dėl 2009 m. lapkričio 30 d. Tarnautojų teismo sprendimo byloje F-83/07 Zangerl-Posselt prieš Komisiją

   (Byla T-62/10 P)
   2010/C 113/80
   Proceso kalba: vokiečių

      Šalys

      Apeliantė: Brigitte Zangerl-Posselt (Mercigas, Vokietija), atstovaujama advokato S. Paulmann

      Kita proceso šalis: Europos Komisija

      Apeliantės reikalavimai

   Apeliantė Teisingumo Teismo prašo:

               —

               Panaikinti skundžiamą sprendimą.

               —

               Pačiam priimti sprendimą ir, kaip apeliantė prašė pirmojoje instancijoje, panaikinti 2007 m. liepos 25 d. konkurso EPSO/AST/27/06 komisijos sprendimą neleisti apeliantei laikyti šio konkurso praktinio egzamino ir egzamino žodžiu, kuris buvo patvirtintas 2007 m. gruodžio 13 d. Sprendimu, priimtu dėl jos skundo.

               —

               Nurodyti Komisijai padengti bylinėjimosi išlaidas abejose instancijose.

      Apeliacinio skundo pagrindai ir pagrindiniai argumentai

   Apeliacinis skundas pateiktas dėl 2009 m. lapkričio 30 d. Tarnautojų teismo sprendimo byloje F-83/07 Zangerl-Posselt prieš Komisiją, kuriuo buvo atmestas apeliantės ieškinys.
   Apeliantė apeliacinį skundą grindžia tuo, kad Tarnautojų teismas padarė teisės klaidą vertindamas leidimo dalyvauti viešame EPSO/AST/27/06 konkurse sąlygas. Šiuo atžvilgiu, be kita ko, ji teigia, kad Tarnautojų teismas, spręsdamas, ar apeliantė turi diplomą pranešimo apie aptariamą konkursą prasme, iš esmės rėmėsi Europos Sąjungos Pareigūnų nuostatų 5 straipsnio 3 dalies a punkto ii papunkčio versija prancūzų kalba.
   Be to, apeliantės teigimu, argumentuose, kuriais Tarnautojų teismas paneigė apeliantės tvirtinimus, buvo teisės klaidų. Šiuo atžvilgiu ji, be kita ko, teigė, kad buvo pateikti teiginiai, kurių neteisėtumas buvo akivaizdus iš bylos medžiagos, o pateiktų įrodymų aiškumas buvo iškreiptas.
   Toliau apeliantė tvirtina, kad remiantis nepakankamais ir neteisingais motyvais buvo nuspręsta, jog netiesioginė diskriminacija dėl amžiaus, kurią ji skundė ir buvo nustatyta, jog ji egzistavo, buvo pateisinama.


title: Byla C-502/14: 2014 m. lapkričio 10 d. Consiglio di Stato (Italija) pateiktas prašymas priimti prejudicinį sprendimą byloje Buzzi Unicem SpA ir kt./Comitato nazionale per la gestione della Direttiva 2003/87/CE ir kt.

text:
               26.1.2015

               LT

               Europos Sąjungos oficialusis leidinys

               C 26/13

         2014 m. lapkričio 10 d.Consiglio di Stato (Italija) pateiktas prašymas priimti prejudicinį sprendimą byloje Buzzi Unicem SpA ir kt./Comitato nazionale per la gestione della Direttiva 2003/87/CE ir kt.

   (Byla C-502/14)
   (2015/C 026/17)
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Ieškovės: Buzzi Unicem SpA, Colacem SpA, Cogne Acciai Speciali SpA, Olon SpA, Laterlite SpA

      Atsakovai: Comitato nazionale per la gestione della Direttiva 2003/87/CE, Ministero dell’Ambiente e della Tutela del Territorio e del Mare, Ministero dello Sviluppo economico

      Prejudiciniai klausimai

               1.

               Ar 2013 m. rugsėjo 5 d. Europos Komisijos sprendimas 2013/448/ES negalioja dėl to, kad apskaičiuojant nemokamai suteiktinų apyvartinių taršos leidimų skaičių, neatsižvelgta į su išmetamosiomis dujomis arba metalurgijos procesų dujomis susijusios emisijos ir į su šiluma, pagaminta termofikacijos būdu, susijusios emisijos dalį, taip pažeidžiant SESV 290 straipsnį ir Direktyvos 2003/87/EB (1) 10a straipsnio 1, 4 ir 5 dalis, viršijant šia direktyva suteiktus įgaliojimus ir prieštaraujant direktyvos tikslams (skatinti efektyviai energiją vartojančias technologijas ir saugoti ekonominės plėtros ir užimtumo poreikius)?

               2.

               Ar 2013 m. rugsėjo 5 d. Europos Komisijos sprendimas 2013/448/ES, atsižvelgiant į veiksmingumo ir ESS 5 straipsnyje įtvirtintą proporcingumo principus, negalioja, nes nepagrįstai pažeidė bendrovių ieškovių teisėtus lūkesčius išlaikyti turtą, kurį sudaro preliminariai suteiktas ir, remiantis tuo, kas numatyta direktyvoje, joms priklausantis apyvartinių taršos leidimų skaičius, taip nulemiant su minėtu turtu susijusios ekonominės naudos negavimą?

               3.

               Ar 2013 m. rugsėjo 5 d. Europos Komisijos sprendimas 2013/448/ES negalioja dėl to, kad apskaičiuojant nemokamai suteiktinų apyvartinių taršos leidimų skaičių, neatsižvelgta į įrenginių, kuriems direktyva taikoma tik nuo 2013 m., emisiją, nes tie įrenginiai į prekybos apyvartiniais taršos leidimais sistemą įtraukti Direktyva 2009/29/EB?

               4.

               Ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, atsižvelgiant į tai, kad sprendimu pažeidžiama SESV 296 straipsnio antra pastraipa ir Europos Sąjungos pagrindinių teisių chartijos 41 straipsnis, nes yra netinkamai motyvuotas?

               5.

               Ar 2013 m. rugsėjo 5 d. Komisijos sprendimas 2013/448/ES negalioja tiek, kiek jame apibrėžtas įvairiems sektoriams taikomas pataisos koeficientas, dėl to, kad buvo pažeistos Direktyvos 2003/87/EB 10a straipsnio 1 dalyje ir 23 straipsnio 3 dalyje nustatytos procedūros taisyklės?

      (1)  2003 m. spalio 13 d. Europos Parlamento ir Tarybos direktyva 2003/87/EB, nustatanti šiltnamio efektą sukeliančių dujų emisijos leidimų sistemą Bendrijoje ir iš dalies keičianti Tarybos direktyvą 96/61/EB (OL L 275, p. 32; 2004 m. specialusis leidimas lietuvių k., 15 sk., 7 t., p. 631).


title: Sujungtos bylos T-428/10 ir T-577/10 ir byla T-441/12: 2014 m. lapkričio 25 d. Bendrojo Teismo nutartis byloje Trenzas y Cables de Acero/Komisija (Ieškinys dėl panaikinimo – Konkurencija – Karteliai – Europos įtempiamosios armatūros rinka – Kainų nustatymas, rinkos pasidalijimas ir pasikeitimas svarbia komercine informacija – Sprendimas, kuriuo konstatuojamas SESV 101 straipsnio pažeidimas – Sprendimas, kuriuo keičiamas pradinis sprendimas nekeičiant ieškovei skirtų baudų dydžio – Suinteresuotumo pareikšti ieškinį nebuvimas – Iš dalies akivaizdus nepriimtinumas)

text:
               2.3.2015

               LT

               Europos Sąjungos oficialusis leidinys

               C 73/32

      2014 m. lapkričio 25 d. Bendrojo Teismo nutartis byloje Trenzas y Cables de Acero/Komisija

      (Sujungtos bylos T-428/10 ir T-577/10 ir byla T-441/12) (1)

      (Ieškinys dėl panaikinimo - Konkurencija - Karteliai - Europos įtempiamosios armatūros rinka - Kainų nustatymas, rinkos pasidalijimas ir pasikeitimas svarbia komercine informacija - Sprendimas, kuriuo konstatuojamas SESV 101 straipsnio pažeidimas - Sprendimas, kuriuo keičiamas pradinis sprendimas nekeičiant ieškovei skirtų baudų dydžio - Suinteresuotumo pareikšti ieškinį nebuvimas - Iš dalies akivaizdus nepriimtinumas)
      (2015/C 073/42)
      Proceso kalba: ispanų

         Šalys

         Ieškovė: Trenzas y Cables de Acero PSC, SL (Santanderas, Ispanija), bylose T-428/10 ir T-577/10 atstovaujama advokatų F. González Díaz ir A. Tresandi Blanco, o byloje T-441/12 iš pradžių atstovaujama advokatų F. González Díaz ir P. Herrero Prieto, vėlau – F. González Díaz ir A. Tresandi Blanco

         Atsakovė: Europos Komisija, atstovaujama F. Castillo de la Torre ir V. Bottka bei byloje T-441/12 – C. Urraca Caviedes, padedamų advokato L. Ortiz Blanco

         Dalykas

      Prašymai panaikinti ir pakeisti 2010 m. birželio 30 d. Komisijos sprendimą C (2010) 4387 final dėl procedūros pagal SESV 101 straipsnį ir EEE susitarimo 53 straipsnį (byla COMP/38.344 – Įtempiamoji armatūra), iš dalies pakeistą 2010 m. rugsėjo 30 d. Komisijos sprendimu C (2010) 6676 final bei 2011 m. balandžio 4 d. Komisijos sprendimu C (2011) 2269 final, ir 2012 m. liepos 25 d. Komisijos konkurencijos generalinio direktoriaus raštą COMP/G2/DVE/nvz/79465.

         Rezoliucinė dalis

                  1.

                  Byloje T-428/10 reikalavimus iš dalies panaikinti 2010 m. rugsėjo 30 d. Komisijos sprendimą C (2010) 6676 final, kuriuo keičiamas 2010 m. birželio 30 d. Komisijos sprendimas C (2010) 4387 final dėl procedūros pagal SESV 101 straipsnį ir Europos ekonominės erdvės susitarimo (EEE) 53 straipsnį (byla COMP/38344 – Įtempiamoji armatūra), atmesti kaip akivaizdžiai nepriimtinus.

                  2.

                  Atmesti ieškinį byloje T-577/10 kaip akivaizdžiai nepriimtiną.

                  3.

                  Atidėti klausimą dėl likusių pagrindų ir reikalavimų.

                  4.

                  Priteisti iš Trenzas y Cables de Acero PSC, SL bylinėjimosi išlaidas, susijusias su pagrindais ir reikalavimais byloje T-428/10 dėl 2010 m. rugsėjo 30 d. Komisijos sprendimo C (2010) 6676 final, kuriuo keičiamas 2010 m. birželio 30 d. Komisijos sprendimas C (2010) 4387 final dėl procedūros pagal SESV 101 straipsnį ir Europos ekonominės erdvės susitarimo (EEE) 53 straipsnį (byla COMP/38344 – Įtempiamoji armatūra), ir bylinėjimosi išlaidas byloje T-577/10.

         (1)  OL C 317, 2010 11 20.


title: Byla C-452/04 2006 m. spalio 3 d. sprendimas Teisingumo Teismo (didžioji kolegija) sprendimas (Verwaltungsgericht Frankfurt am Main (Vokietija) prašymas priimti prejudicinį sprendimą) Fidium Finanz AG prieš Bundesanstalt für Finanzdienstleistungsaufsicht (Laisvas paslaugų teikimas — Laisvas kapitalo judėjimas — Trečiojoje valstybėje įsteigta bendrovė — Vien tik arba daugiausia į valstybės narės teritoriją orientuota veikla — Komercinis kreditų teikimas — Reikalavimas gauti išankstinį leidimą valstybėje narėje, kurioje paslaugos yra teikiamos)

text:
               2.12.2006

               LT

               Europos Sąjungos oficialusis leidinys

               C 294/9

         2006 m. spalio 3 d. sprendimas Teisingumo Teismo (didžioji kolegija) sprendimas (Verwaltungsgericht Frankfurt am Main (Vokietija) prašymas priimti prejudicinį sprendimą) Fidium Finanz AG prieš Bundesanstalt für Finanzdienstleistungsaufsicht
   (Byla C-452/04) (1)

   (Laisvas paslaugų teikimas - Laisvas kapitalo judėjimas - Trečiojoje valstybėje įsteigta bendrovė - Vien tik arba daugiausia į valstybės narės teritoriją orientuota veikla - Komercinis kreditų teikimas - Reikalavimas gauti išankstinį leidimą valstybėje narėje, kurioje paslaugos yra teikiamos)
   (2006/C 294/15)
   Proceso kalba: vokiečių
   Prašymą priimti prejudicinį sprendimą pateikęs teismas
   Verwaltungsgericht Frankfurt am Main
   Šalys pagrindinėje byloje
   Ieškovė: Fidium Finanz AG
   Atsakovė: Bundesanstalt für Finanzdienstleistungsaufsicht
   Dalykas
   Prašymas priimti prejudicinį sprendimą — Verwaltungsgericht Frankfurt am Main — EB 49, 56 ir 58 straipsnių aiškinimas — Trečioje valstybėje narėje įsteigta įmonė, kurios veikla, pasireiškianti kreditų teikimu, vien tik arba daugiausia orientuota į valstybės narės teritoriją — Reikalavimas gauti išankstinį leidimą valstybėje narėje, kurioje paslaugos yra teikiamos
   Rezoliucinė dalis
   Nacionalinės taisyklės, pagal kurias trečiojoje valstybėje narėje įsteigta bendrovė gali jos teritorijoje verstis kredito teikimu komerciniu pagrindu tik gavusi išankstinį leidimą ir pagal kurias toks leidimas nesuteikiamas, jei tokia bendrovė šioje teritorijoje neturi savo pagrindinės buveinės arba filialo, pirmiausia daro poveikį laisvam paslaugų teikimui EB 49 ir paskesnių straipsnių prasme. Trečiojoje valstybėje narėje įsteigta bendrovė negali remtis šiomis nuostatomis.

      (1)  OL C 6, 2005 1 8.


title: Byla C-210/14: 2014 m. balandžio 25 d. Corte suprema di cassazione (Italija) pateiktas prašymas priimti prejudicinį sprendimą baudžiamojoje byloje prieš Tomassi Daniela

text:
               1.9.2014

               LT

               Europos Sąjungos oficialusis leidinys

               C 292/10

         2014 m. balandžio 25 d.Corte suprema di cassazione (Italija) pateiktas prašymas priimti prejudicinį sprendimą baudžiamojoje byloje prieš Tomassi Daniela
   (Byla C-210/14)
   2014/C 292/13
   Proceso kalba: italų

      Prašymą priimti prejudicinį sprendimą pateikęs teismas

      Corte suprema di cassazione

      Šalis pagrindinėje baudžiamojoje byloje

   Tomassi Daniela

      Prejudiciniai klausimai

               1.

               Ar SESV 49 ir kt. straipsniai bei 56 ir kt. straipsniai, atsižvelgiant į tai, kaip juos aiškino Europos Sąjungos Teisingumo Teismas 2012 m. vasario 16 d. sprendime, priimtame sujungtose bylose C-72/10 ir C-77/10, turi būti aiškinami taip, kad pagal juos draudžiama organizuoti konkursą dėl koncesijų, kurių trukmė yra trumpesnė, nei anksčiau suteiktų koncesijų, jei minėtas konkursas rengiamas siekiant nurodyto tikslo ištaisyti pasekmes, atsiradusias dėl tam tikro skaičiaus ūkio subjektų pašalinimo iš ankstesnių konkursų neteisėtumo?

               2.

               Ar SESV 49 ir kt. straipsniai bei 56 ir kt. straipsniai, atsižvelgiant į tai, kaip minėtame sprendime juos aiškino Europos Sąjungos Teisingumo Teismas, turi būti aiškinami taip, kad pagal juos draudžiama reikalavimą palyginti koncesijas pagal galiojimo pabaigą laikyti tinkamu koncesijų, dėl kurių rengiamas konkursas, trumpesnės trukmės, palyginti su anksčiau suteiktų koncesijų trukme, pateisinimu?

               3.

               Ar SESV 49 ir kt. straipsniai bei 56 ir kt. straipsniai, atsižvelgiant į tai, kaip minėtame sprendime juos aiškino Europos Sąjungos Teisingumo Teismas, turi būti aiškinami taip, kad pagal juos draudžiama numatyti pareigą neatlygintinai perleisti teisę naudotis nuosavybei priklausančiu materialiu ir nematerialiu turtu, kuris sudaro lošimo įmokų surinkimo ir administravimo tinklą, tuo atveju, kai baigiama vykdyti veiklą pasibaigus galutiniam koncesijos terminui arba dėl sprendimo dėl teisių atėmimo ar atšaukimo?


title: Sujungtos bylos T-429/10 ir T-578/10 ir byla T-438/12: 2014 m. lapkričio 25 d. Bendrojo Teismo nutartis byloje Global Steel Wire/Komisija (Ieškinys dėl panaikinimo – Konkurencija – Karteliai – Europos įtempiamosios armatūros rinka – Kainų nustatymas, rinkos pasidalijimas ir pasikeitimas svarbia komercine informacija – Sprendimas, kuriuo konstatuojamas SESV 101 straipsnio pažeidimas – Sprendimas, kuriuo keičiamas pradinis sprendimas nekeičiant ieškovei skirtų baudų dydžio – Suinteresuotumo pareikšti ieškinį nebuvimas – Iš dalies akivaizdus nepriimtinumas)

text:
               2.3.2015

               LT

               Europos Sąjungos oficialusis leidinys

               C 73/33

      2014 m. lapkričio 25 d. Bendrojo Teismo nutartis byloje Global Steel Wire/Komisija

      (Sujungtos bylos T-429/10 ir T-578/10 ir byla T-438/12) (1)

      (Ieškinys dėl panaikinimo - Konkurencija - Karteliai - Europos įtempiamosios armatūros rinka - Kainų nustatymas, rinkos pasidalijimas ir pasikeitimas svarbia komercine informacija - Sprendimas, kuriuo konstatuojamas SESV 101 straipsnio pažeidimas - Sprendimas, kuriuo keičiamas pradinis sprendimas nekeičiant ieškovei skirtų baudų dydžio - Suinteresuotumo pareikšti ieškinį nebuvimas - Iš dalies akivaizdus nepriimtinumas)
      (2015/C 073/43)
      Proceso kalba: ispanų

         Šalys

         Ieškovė: Global Steel Wire, SA (Serdanjola del Valjesas, Ispanija), bylose T-429/10 ir T-578/10 atstovaujama advokatų F. González Díaz ir A. Tresandi Blanco, o byloje T-438/12 iš pradžių atstovaujama advokatų F. González Díaz ir P. Herrero Prieto, vėliau – F. González Díaz ir A. Tresandi Blanco

         Atsakovė: Europos Komisija, atstovaujama F. Castillo de la Torre ir V. Bottka, bei byloje T-438/12, C. Urraca Caviedes, padedamų advokato L. Ortiz Blanco

         Dalykas

      Prašymai panaikinti ir pakeisti 2010 m. birželio 30 d. Komisijos sprendimą C (2010) 4387 final dėl procedūros pagal SESV 101 straipsnį ir EEE susitarimo 53 straipsnį (byla COMP/38.344 – Įtempiamoji armatūra), iš dalies pakeistą 2010 m. rugsėjo 30 d. Komisijos sprendimu C (2010) 6676 final bei 2011 m. balandžio 4 d. Komisijos sprendimu C (2011) 2269 final, ir 2012 m. liepos 25 d. Komisijos konkurencijos generalinio direktoriaus raštą COMP/G2/DVE/nvz/79465.

         Rezoliucinė dalis

                  1.

                  Byloje T-429/10 reikalavimus iš dalies panaikinti 2010 m. rugsėjo 30 d. Komisijos sprendimą C (2010) 6676 final, kuriuo keičiamas 2010 m. birželio 30 d. Komisijos sprendimas C (2010) 4387 final dėl procedūros pagal SESV 101 straipsnį ir Europos ekonominės erdvės susitarimo (EEE) 53 straipsnį (byla COMP/38344 – Įtempiamoji armatūra), atmesti kaip akivaizdžiai nepriimtinus.

                  2.

                  Atmesti ieškinį byloje T-578/10 kaip akivaizdžiai nepriimtiną.

                  3.

                  Atidėti klausimą dėl likusių pagrindų ir reikalavimų.

                  4.

                  Priteisti iš Global Steel Wire, SA bylinėjimosi išlaidas, susijusias su pagrindais ir reikalavimais byloje T-429/10 dėl 2010 m. rugsėjo 30 d. Komisijos sprendimo C (2010) 6676 final, kuriuo keičiamas 2010 m. birželio 30 d. Komisijos sprendimas C (2010) 4387 final dėl procedūros pagal SESV 101 straipsnį ir Europos ekonominės erdvės susitarimo (EEE) 53 straipsnį (byla COMP/38344 – Įtempiamoji armatūra), ir bylinėjimosi išlaidas byloje T-578/10.

         (1)  OL C 301, 2010 11 6.


title: Byla T-751/14: 2014 m. lapkričio 7 d. pareikštas ieškinys byloje Hikari Miso/VRDT – Nishimoto Trading (Hikari)

text:
               12.1.2015

               LT

               Europos Sąjungos oficialusis leidinys

               C 7/44

         2014 m. lapkričio 7 d. pareikštas ieškinys byloje Hikari Miso/VRDT – Nishimoto Trading (Hikari)

   (Byla T-751/14)
   (2015/C 007/50)
   Kalba, kuria surašytas ieškinys: anglų

      Šalys

      Ieškovė: Hikari Miso Co. Ltd (Suwa-gun, Japonija), atstovaujama baristerio D. McFarland

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Nishimoto Trading Co. Ltd (Santa Fe Springsas, Jungtinės Valstijos)

      Su procedūra VRDT susijusi informacija

      Pareiškėja: kita procedūros Apeliacinėje taryboje šalis.

      Atitinkamas prekių ženklas, dėl kurio kilo ginčas: registracijos paraiška Nr. 9 5 69  501.

      Procedūra VRDT: protesto procedūra.

      Ginčijamas sprendimas: 2014 m. rugsėjo 8 d. VRDT ketvirtosios apeliacinės tarybos sprendimas byloje R 2394/2013-4.

      Reikalavimai

   Ieškovė Bendrojo Teismo prašo:

               —

               panaikinti ir (arba) pripažinti negaliojančiu ginčijamą sprendimą,

               —

               priteisti ieškovės naudai bylinėjimosi išlaidas ir panaikinti Ketvirtosios apeliacinės tarybos sprendimą dėl bylinėjimosi išlaidų.

      Ieškinio pagrindai

               —

               Ketvirtosios apeliacinės tarybos sprendimas grindžiamas teisės ir (arba) fakto klaidomis.

               —

               Priimdama kaip įrodytus tvirtinimus, kurie buvo ne kas kita, kaip prielaidos ir hipotezės, dėl kurių nepateikta jokių įrodymų, Ketvirtoji apeliacinė taryba viršijo savo įgaliojimus ir funkcijas.


title: Byla T-174/05: 2009 m. rugsėjo 30 d. Pirmosios instancijos teismo sprendimas byloje Elf Aquitaine prieš Komisiją (Konkurencija — Karteliai — Monochloro acto rūgšties rinka — Sprendimas, kuriuo pripažintas EB 81 straipsnio pažeidimas — Rinkos pasidalijimas ir kainų nustatymas — Teisė į gynybą — Pareiga motyvuoti — Galimybė inkriminuoti neteisėtus veiksmus — Bausmių ir sankcijų individualizavimo principas — Bausmių teisėtumo principas — Nekaltumo prezumpcija — Gero administravimo principas — Teisinio saugumo principas — Piktnaudžiavimas įgaliojimais — Baudos)

text:
               21.11.2009

               LT

               Europos Sąjungos oficialusis leidinys

               C 282/36

         2009 m. rugsėjo 30 d. Pirmosios instancijos teismo sprendimas byloje Elf Aquitaine prieš Komisiją

   (Byla T-174/05) (1)

   (Konkurencija - Karteliai - Monochloro acto rūgšties rinka - Sprendimas, kuriuo pripažintas EB 81 straipsnio pažeidimas - Rinkos pasidalijimas ir kainų nustatymas - Teisė į gynybą - Pareiga motyvuoti - Galimybė inkriminuoti neteisėtus veiksmus - Bausmių ir sankcijų individualizavimo principas - Bausmių teisėtumo principas - Nekaltumo prezumpcija - Gero administravimo principas - Teisinio saugumo principas - Piktnaudžiavimas įgaliojimais - Baudos)
   2009/C 282/66
   Proceso kalba: prancūzų

      Šalys

      Ieškovė: Elf Aquitaine SA (Kurbevua, Prancūzija), atstovaujama advokatų É. Morgan de Rivery ir É. Friedel

      Atsakovė: Europos Bendrijų Komisija, iš pradžių atstovaujama A. Bouquet ir F. Amato, vėliau — A. Bouquet et X. Lewis

      Dalykas

   Pirmiausia prašymas panaikinti 2005 m. sausio 19 d. Komisijos sprendimo C(2004)4876 final, susijusio su [EB] 81 straipsnio ir EEE susitarimo 53 straipsnio taikymo procedūra (byla Nr. COMP/E-1/37.773 — MCAR) 1 straipsnio d punktą, 2 straipsnio c punktą, 3 straipsnį ir 4 straipsnio 9 dalį arba, nepatenkinus pirmojo reikalavimo, prašymas panaikinti minėto sprendimo 2 straipsnio c punktą, o nepatenkinus ir šio reikalavimo, prašymas pakeisti šio sprendimo 2 straipsnio c punktą

      Sprendimo rezoliucinė dalis

               1.

               Ieškinį atmesti.

               2.

               Elf Aquitaine SA padengia bylinėjimosi išlaidas.

      (1)  OL C 171, 2005 7 9.


title: Byla F-136/15: 2015 m. spalio 29 d. pareikštas ieškinys byloje ZZ/Parlamentas

text:
               11.1.2016

               LT

               Europos Sąjungos oficialusis leidinys

               C 7/38

         2015 m. spalio 29 d. pareikštas ieškinys byloje ZZ/Parlamentas

   (Byla F-136/15)
   (2016/C 007/51)
   Proceso kalba: prancūzų

      Šalys

      Ieškovė: ZZ, atstovaujama advokato C. Bernard-Glanz

      Atsakovas: Europos Parlamentas

      Ginčo dalykas bei aprašymas

   Pirma, Parlamento sprendimo sureguliuoti ieškovės situaciją, susijusią su mokymosi išmokos gavimu, ir, antra, sprendimo susigrąžinti sumas, kurias ieškovė esą gavo nepagrįstai šiuo tikslu, panaikinimas.

      Ieškovės reikalavimai

               —

               Panaikinti ginčijamus sprendimus ir, prireikus, sprendimą atmesti skundą.

               —

               Priteisti iš Parlamento bylinėjimosi išlaidas.


title: Byla F-44/16: 2016 m. rugpjūčio 19 d. pareikštas ieškinys byloje ZZ/Komisija

text:
               10.10.2016

               LT

               Europos Sąjungos oficialusis leidinys

               C 371/31

         2016 m. rugpjūčio 19 d. pareikštas ieškinys byloje ZZ/Komisija

   (Byla F-44/16)
   (2016/C 371/35)
   Proceso kalba: prancūzų

      Šalys

      Ieškovė: ZZ, atstovaujama advokatų N. de Montigny ir J.-N. Louis

      Atsakovė: Europos Komisija

      Ginčo dalykas bei aprašymas

   Konkurso EPSO/AST-SC/01/14 atrankos komisijos sprendimo neįtraukti ieškovės į minėto konkurso rezervo sąrašą dėl to, kad ji neatitinka su išsilavinimu ir profesine patirtimi susijusių reikalavimų, kuriuos reikia atitikti norint dalyvauti minėtame konkurse, panaikinimas.

      Ieškovės reikalavimai

               —

               Panaikinti 2015 m. vasario 18 d. EPSO atrankos komiteto skyriaus vadovo sprendimą, kuriuo jai pranešama apie tai, jog jos kandidatūra, pateikta siekiant užimti sekretorės darbo vietą (Nr. EPSO/ASTSC/01/14), buvo atmesta dėl to, kad ieškovė neturi tinkamo išsilavinimo ir profesinės patirties, kad galėtų dalyvauti minėtame konkurse.

               —

               Panaikinti 2015 m. rugsėjo 17 d. EPSO atrankos komiteto skyriaus vadovo sprendimą, kuriuo jai pranešama apie tai, jog buvo atmestas jos prašymas nagrinėti iš naujo, ir kuriuo buvo patvirtintas 2015 m. vasario 18 d. sprendimas.

               —

               Jei reikia, panaikinti atsakymą, kuriuo aiškiai atmetamas 2016 m. gegužės 12 d. skundas.

               —

               priteisti iš Komisijos bylinėjimosi išlaidas.


title: Byla T-138/05 2007 m. spalio 23 d. Pirmosios instancijos teismo sprendimas Komisija prieš Impetus (Arbitražinė išlyga — Tyrimų ir technologijų vystymo veiklos bendrosios programos — Sutartys susijusios su bendrojo intereso telematikos priemonių projektais — Deklaruojamų išlaidų dalį pagrindžiančių dokumentų nebuvimas ir jos neatitikimas sutarties sąlygoms — Sumokėtų sumų gražinimas)

text:
               8.12.2007

               LT

               Europos Sąjungos oficialusis leidinys

               C 297/40

         2007 m. spalio 23 d. Pirmosios instancijos teismo sprendimas Komisija prieš Impetus

   (Byla T-138/05) (1)

   (Arbitražinė išlyga - Tyrimų ir technologijų vystymo veiklos bendrosios programos - Sutartys susijusios su bendrojo intereso telematikos priemonių projektais - Deklaruojamų išlaidų dalį pagrindžiančių dokumentų nebuvimas ir jos neatitikimas sutarties sąlygoms - Sumokėtų sumų gražinimas)
   (2007/C 297/81)
   Proceso kalba: graikų
   Šalys

      Ieškovė: Europos Bendrijų Komisija, atstovaujama D. Triantafyllou, padedamo advokato N. Kostikas

      Atsakovė: Impetus Symvouloi Michanikoi — Kainotomia kai Technologia EPE (Atėnai, Graikija), atstovaujama advokato P. Miliarakis
   Bylos dalykas
   Pagal arbitražinę išlygą EB 238 straipsnio prasme Komisijos pateiktas prašymas, kuriuo siekiama prisiteisti iš Impetus Symvouloi Michanikoi — Kainotomia kai Technologia EPE grąžinti Komisijai dalį sumos, kurią ji sumokėjo pagal sutartį Nr. COP 493 Invite (Telematika navigacijai vidaus vandenyse), ir sutartį Nr. TR 1006 Ausias (Pažangios urbanistinių zonų transporto telematikos sistemos ir jų integravimas bei suderinimas), sudarytas remiantis 1994 m. balandžio 26 d. Europos Parlamento ir Tarybos sprendimu Nr. 1110/94/EB dėl ketvirtos tyrimų ir technologijų vystymo veiklos bendrosios programos (1994-1998) (OL L 126, p. 1), ir dalį sumos, kurią ji sumokėjo pagal sutartį Nr. V 2043 Artis (Ispanijos transporto kelių pažangios telematikos sistemos), sudarytą remiantis 1990 m. balandžio 23 d. Sprendimu 90/221/Euratomas, EEB Taryba dėl tyrimų ir technologijų vystymo veiklos bendrosios programos (1990-1994) (OL L 117, p. 28).
   Sprendimo rezoliucinė dalis

               1.

               Atmesti Komisijos prašymą susigrąžinti sumokėtus 136 037,30 EUR pagal sutartį Nr. COP 493 Invite (Telematika navigacijai vidaus vandenyse).

               2.

               Priteisti iš Impetus Symvouloi Michanikoi — Kainotomia kai Technologia EPE pagal sutartį Nr. TR 1006 Ausias (Pažangios urbanistinių zonų transporto telematikos sistemos ir jų integravimas bei suderinimas) grąžinti Komisijai 14 678,41 EUR pagrindinę skolą, padidintą Ispanijoje taikomais metiniais delspinigiais, skaičiuojamais nuo 2002 m. lapkričio 15 d. iki visiško atsiskaitymo.

               3.

               Priteisti iš Impetus Symvouloi Michanikoi — Kainotomia kai Technologia EPE pagal sutartį Nr. V 2043 Artis (Ispanijos transporto kelių pažangios telematikos sistemos) grąžinti Komisijai 9 230,77 EUR pagrindinę skolą, padidintą Ispanijoje taikomais metiniais delspinigiais, skaičiuojamais nuo 2003 m. sausio 29 d. iki visiško atsiskaitymo.

               4.

               Kiekviena šalis padengia savo bylinėjimosi išlaidas.

      (1)  OL C 182, 2005 7 23.


title: Byla C-123/11: 2013 m. vasario 21 d. Teisingumo Teismo (ketvirtoji kolegija) sprendimas byloje ( Korkein hallinto-oikeus (Suomija) prašymas priimti prejudicinį sprendimą) A Oy (Įsisteigimo laisvė — SESV 49 straipsnis — Mokesčių teisės aktai — Valstybėje narėje įsteigtos patronuojančiosios bendrovės jungimasis su kitoje valstybėje narėje įsteigta dukterine bendrove — Patronuojančiosios bendrovės galimybė atskaityti dukterinės bendrovės nuostolius, atsiradusius dėl pastarosios veiklos — Netaikymas dukterinėms bendrovėms nerezidentėms)

text:
               20.4.2013

               LT

               Europos Sąjungos oficialusis leidinys

               C 114/9

         2013 m. vasario 21 d. Teisingumo Teismo (ketvirtoji kolegija) sprendimas byloje (Korkein hallinto-oikeus (Suomija) prašymas priimti prejudicinį sprendimą) A Oy

   (Byla C-123/11) (1)

   (Įsisteigimo laisvė - SESV 49 straipsnis - Mokesčių teisės aktai - Valstybėje narėje įsteigtos patronuojančiosios bendrovės jungimasis su kitoje valstybėje narėje įsteigta dukterine bendrove - Patronuojančiosios bendrovės galimybė atskaityti dukterinės bendrovės nuostolius, atsiradusius dėl pastarosios veiklos - Netaikymas dukterinėms bendrovėms nerezidentėms)
   2013/C 114/10
   Proceso kalba: suomių

      Prašymą priimti prejudicinį sprendimą pateikęs teismas

      Korkein hallinto-oikeus

      Šalys pagrindinėje byloje

      Ieškovė: A Oy

      Dalykas

   Prašymas priimti prejudicinį sprendimą — Korkein hallinto oikeus — SESV 49 ir 54 straipsnių aiškinimas — Įsisteigimo laisvė — Nacionalinės mokesčių teisės aktai — Valstybėje narėje įsteigtos patronuojančios bendrovės ir kitoje valstybėje narėje veiklą nutraukusio jos filialo susijungimas — Perimančios bendrovės galimybė toje valstybėje narėje, kurioje ji įsteigta, atskaityti perimamos bendrovės nuostolius, atsiradusius dėl pastarosios veiklos kitoje valstybėje narėje

      Rezoliucinė dalis

               1.

               SESV 49 ir 54 straipsniais pagrindinės bylos aplinkybėmis nedraudžiami nacionalinės teisės aktai, kuriuose nenumatyta galimybė patronuojančiajai bendrovei, kuri jungiasi su kitoje valstybėje narėje įsteigta dukterine bendrove, nutraukusia savo veiklą, iš jos apmokestinamųjų pajamų atskaityti nuostolius, patirtus šios dukterinės bendrovės mokestiniais metais iki jungimosi, nors šiais nacionalinės teisės aktais tokia galimybė suteikiama, kai jungiamasi su dukterine bendrove rezidente. Vis dėlto tokie nacionalinės teisės aktai nesuderinami su Sąjungos teise, jeigu jais patronuojančiajai bendrovei nesuteikiama galimybė įrodyti, kad jos dukterinė bendrovė nerezidentė išnaudojo galimybes atsižvelgti į šiuos nuostolius ir kad nėra galimybių, jog į juos ji ar tretieji asmenys galės atsižvelgti jos rezidavimo valstybėje būsimais mokestiniais metais.

               2.

               Dukterinės bendrovės nerezidentės nuostolių apskaičiavimo taisyklės juos perimant patronuojančiai bendrovei rezidentei vykdant jungimąsi, kaip antai nagrinėjamą pagrindinėje byloje, neturėtų lemti nevienodo vertinimo, palyginti su apskaičiavimo taisyklėmis, kurios būtų taikomos, jei šis jungimasis būtų atliktas su dukterine bendrove rezidente

      (1)  OL C 145, 2011 5 14.


title: Byla T-503/13 P: 2014 m. birželio 19 d. Bendrojo Teismo nutartis byloje Marcuccio/Komisija (Apeliacinis skundas — Viešoji tarnyba — Pareigūnai — Tarnautojų teismo procedūros reglamento 14 straipsnis — „Pagal įstatymą įsteigto teismo“ principas — Ieškinio kaip akivaizdžiai nepriimtino atmetimas pirmojoje instancijoje — Telefaksu atsiųstas ieškinys, kuriame nėra advokato parašo ranka — Faksu atsiųsto ieškinio ir vėliau pateikto ieškinio originalo netapatumas — Vėlavimas pareikšti ieškinį — Prašymas sumokėti tam tikrą sumą ketvirtadaliui byloje F-56/09 patirtų bylinėjimosi išlaidų atlyginti — Akivaizdžiai nepagrįstas apeliacinis skundas)

text:
               15.9.2014

               LT

               Europos Sąjungos oficialusis leidinys

               C 315/62

         2014 m. birželio 19 d. Bendrojo Teismo nutartis byloje Marcuccio/Komisija

   (Byla T-503/13 P) (1)

   ((Apeliacinis skundas - Viešoji tarnyba - Pareigūnai - Tarnautojų teismo procedūros reglamento 14 straipsnis - „Pagal įstatymą įsteigto teismo“ principas - Ieškinio kaip akivaizdžiai nepriimtino atmetimas pirmojoje instancijoje - Telefaksu atsiųstas ieškinys, kuriame nėra advokato parašo ranka - Faksu atsiųsto ieškinio ir vėliau pateikto ieškinio originalo netapatumas - Vėlavimas pareikšti ieškinį - Prašymas sumokėti tam tikrą sumą ketvirtadaliui byloje F-56/09 patirtų bylinėjimosi išlaidų atlyginti - Akivaizdžiai nepagrįstas apeliacinis skundas))
   2014/C 315/103
   Proceso kalba: italų

      Šalys

      Apeliantas: Luigi Marcuccio (Trikazė, Italija), atstovaujamas advokato G. Cipressa

      Kita proceso šalis: Europos Komisija, atstovaujama C. Berardis-Kayser ir G. Gattinara

      Dalykas

   Apeliacinis skundas dėl 2013 m. liepos 12 d. Europos Sąjungos tarnautojų teismo (vienas teisėjas) nutarties Marcuccio/Komisija (F-32/12, dar nepaskelbta Rinkinyje) panaikinimo.

      Rezoliucinė dalis

               1.

               Atmesti apeliacinį skundą.

               2.

               Nurodyti Luigi Marcuccio padengti savo bylinėjimosi išlaidas ir Europos Komisijos šioje instancijoje patirtas bylinėjimosi išlaidas.

      (1)  OL C 325, 2013 11 9.


title: Byla C-12/09 2009 m. sausio 9 d. pareikštas ieškinys byloje Europos Bendrijų Komisija prieš Italijos Respubliką

text:
               7.3.2009

               LT

               Europos Sąjungos oficialusis leidinys

               C 55/21

         2009 m. sausio 9 d. pareikštas ieškinys byloje Europos Bendrijų Komisija prieš Italijos Respubliką

   (Byla C-12/09)
   (2009/C 55/35)
   Proceso kalba: italų
   Šalys

      Ieškovė: Europos Bendrijų Komisija, atstovaujama C. Cattabriga ir S. Mortoni

      Atsakovė: Italijos Respublika
   Ieškovės reikalavimai

               —

               Pripažinti, kad nepriėmusi 2006 m. vasario 8 d. Komisijos direktyvą 2006/17/EB, įgyvendinančią Europos Parlamento ir Tarybos direktyvą 2004/23/EB, nustatančią žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus (1), įgyvendinančių įstatymų ir kitų teisės aktų ar bet kuriuo atveju nepateikusi jų Komisijai, Italijos Respublika neįvykdė įsipareigojimų pagal šios direktyvos 7 straipsnio 1 dalies pirmąją pastraipą.

               —

               Priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti Direktyvą 2006/17/EB baigėsi 2006 m. lapkričio 1 dieną.

      (1)  OL L 38, p. 40.


title: Byla T-259/14: 2015 m. sausio 12 d. Bendrojo Teismo nutartis byloje Liuksemburgas/Komisija

text:
               2.3.2015

               LT

               Europos Sąjungos oficialusis leidinys

               C 73/50

      2015 m. sausio 12 d. Bendrojo Teismo nutartis byloje Liuksemburgas/Komisija

      (Byla T-259/14) (1)

      (2015/C 073/62)
      Proceso kalba: prancūzų
      Penktosios kolegijos pirmininkas nutartimi nurodė išbraukti bylą iš registro.

         (1)  OL C 223, 2014 7 14.


title: Sujungtos bylos C-503/13 ir C-504/13: 2015 m. kovo 5 d. Teisingumo Teismo (ketvirtoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Boston Scientific Medizintechnik GmbH/AOK Sachsen-Anhalt (C-503/13), Betriebskrankenkasse RWE (C-504/13) (Prašymas priimti prejudicinį sprendimą — Vartotojų apsauga — Atsakomybė už gaminius su trūkumais — Direktyva 85/374/EEB — 1 straipsnis, 6 straipsnio 1 dalis ir 9 straipsnio pirmos pastraipos a punktas — Širdies stimuliatorius ir implantuojamasis kardioverteris defibriliatorius — Gaminio veikimo sutrikimo rizika — Kūno sužalojimas — Tariamai trūkumą turinčio gaminio eksplantavimas ir kito gaminio implantavimas — Operacijos išlaidų atlyginimas)

text:
               27.4.2015

               LT

               Europos Sąjungos oficialusis leidinys

               C 138/9

         2015 m. kovo 5 d. Teisingumo Teismo (ketvirtoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Boston Scientific Medizintechnik GmbH/AOK Sachsen-Anhalt (C-503/13), Betriebskrankenkasse RWE (C-504/13)

   (Sujungtos bylos C-503/13 ir C-504/13) (1)

   ((Prašymas priimti prejudicinį sprendimą - Vartotojų apsauga - Atsakomybė už gaminius su trūkumais - Direktyva 85/374/EEB - 1 straipsnis, 6 straipsnio 1 dalis ir 9 straipsnio pirmos pastraipos a punktas - Širdies stimuliatorius ir implantuojamasis kardioverteris defibriliatorius - Gaminio veikimo sutrikimo rizika - Kūno sužalojimas - Tariamai trūkumą turinčio gaminio eksplantavimas ir kito gaminio implantavimas - Operacijos išlaidų atlyginimas))
   (2015/C 138/11)
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Ieškovė: Boston Scientific Medizintechnik GmbH

      Atsakovės: AOK Sachsen-Anhalt (C-503/13), Betriebskrankenkasse RWE (C-504/13)

      Rezoliucinė dalis

               1.

               1985 m. liepos 25 d. Tarybos direktyvos 85/374/EEB dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo 6 straipsnio 1 dalis turi būti aiškinama taip, kad nustačius galimą tai pačiai grupei arba tai pačiai gamybos serijai priklausančių gaminių, kaip antai širdies stimuliatorių arba implantuojamųjų kardioverterių defibriliatorių, trūkumą, tokį gaminį galima laikyti turinčiu trūkumą, nesant reikalo nustatyti, kad šis gaminys turi minėtą trūkumą.

               2.

               Direktyvos 85/374 1 straipsnis ir 9 straipsnio pirmos pastraipos a punktas turi būti aiškinami taip, kad žala, sukelta chirurginės gaminio su trūkumu, kaip antai širdies stimuliatoriaus arba implantuojamojo kardioverterio defibriliatoriaus, keitimo operacijos, yra „žala, padaryta mirties ar asmens sužalojimo atveju“, už kurią atsako gamintojas, jeigu tokia operacija būtina, kad būtų pašalintas atitinkamas gaminio trūkumas. Prašymą priimti prejudicinį sprendimą pateikęs teismas turi patikrinti, ar ši sąlyga pagrindinėse bylose įvykdyta.

      (1)  OL C 352, 2013 11 30.


title: Byla F-68/11: 2012 m. sausio 12 d. Tarnautojų teismo nutartis byloje Schreiber prieš Komisiją

text:
               12.5.2012

               LT

               Europos Sąjungos oficialusis leidinys

               C 138/40

         2012 m. sausio 12 d. Tarnautojų teismo nutartis byloje Schreiber prieš Komisiją

   (Byla F-68/11) (1)

   2012/C 138/106
   Proceso kalba: prancūzų
   Antrosios kolegijos pirmininkas nutartimi nurodė išbraukti bylą iš registro.

      (1)  OL C 282, 2011 9 24, p. 52.


title: Byla C-37/14: 2015 m. vasario 12 d. Teisingumo Teismo (aštuntoji kolegija) sprendimas byloje Europos Komisija/Prancūzijos Respublika (Valstybės įsipareigojimų neįvykdymas — Valstybės pagalba — Specialieji planai — Vaisių ir daržovių sektorius — Neteisėta ir su vidaus rinka nesuderinama pagalba — Susigrąžinimas — Neįvykdymas)

text:
               13.4.2015

               LT

               Europos Sąjungos oficialusis leidinys

               C 118/10

         2015 m. vasario 12 d. Teisingumo Teismo (aštuntoji kolegija) sprendimas byloje Europos Komisija/Prancūzijos Respublika

   (Byla C-37/14) (1)

   ((Valstybės įsipareigojimų neįvykdymas - Valstybės pagalba - Specialieji planai - Vaisių ir daržovių sektorius - Neteisėta ir su vidaus rinka nesuderinama pagalba - Susigrąžinimas - Neįvykdymas))
   (2015/C 118/13)
   Proceso kalba: prancūzų

      Šalys

      Ieškovė: Europos Komisija, atstovaujama J.-F. Brakeland ir B. Stromsky

      Atsakovė: Prancūzijos Respublika, atstovaujama J. Bousin, G. de Bergues ir D. Colas

      Rezoliucinė dalis

               1.

               Per nustatytą terminą nepriėmusi priemonių, reikalingų susigrąžinti iš pagalbos gavėjų valstybės pagalbą, pripažintą neteisėta ir nesuderinama su vidaus rinka 2009 m. sausio 28 d. Komisijos sprendimo 2009/402/EB dėl Prancūzijos vykdytų specialiųjų planų vaisių ir daržovių sektoriuje (C 29/05 (ex NN 57/05)) 1 straipsnyje, ir per nustatytą terminą nepateikusi Komisijai šio sprendimo 4 straipsnyje nurodytos informacijos, Prancūzijos Respublika neįvykdė įsipareigojimų pagal SESV 288 straipsnio ketvirtą pastraipą ir minėto sprendimo 2–4 straipsnius.

               2.

               Prancūzijos Respublika padengia bylinėjimosi išlaidas.

      (1)  OL C 102, 2014 4 7.


title: Byla T-637/15: 2015 m. lapkričio 16 d. pareikštas ieškinys byloje Alma-The Soul of Italian Wine/VRDT – Miguel Torres (SOTTO IL SOLE ITALIANO SOTTO il SOLE)

text:
               25.1.2016

               LT

               Europos Sąjungos oficialusis leidinys

               C 27/70

         2015 m. lapkričio 16 d. pareikštas ieškinys byloje Alma-The Soul of Italian Wine/VRDT – Miguel Torres (SOTTO IL SOLE ITALIANO SOTTO il SOLE)

   (Byla T-637/15)
   (2016/C 027/89)
   Kalba, kuria surašytas ieškinys: anglų

      Šalys

      Ieškovė: Alma-The Soul of Italian Wine LLLP (Koral Geiblsas, Jungtinės Amerikos Valstijos), atstovaujama advokato F. Terrano

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Miguel Torres, SA (Vilafranka del Penedesas, Ispanija)

      Su procedūra VRDT susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodiniai elementai „SOTTO IL SOLE ITALIANO SOTTO il SOLE“ – Registracijos paraiška Nr. 9 784 539

      Procedūra VRDT: protesto procedūra

      Ginčijamas sprendimas: 2015 m. rugsėjo 3 d. VRDT antrosios apeliacinės tarybos sprendimas byloje R 356/2015-2

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 5 dalies, 64 straipsnio 1 dalies ir 8 straipsnio 1 dalies b punkto pažeidimas.


title: Byla T-63/13: 2013 m. vasario 5 d. pareikštas ieškinys byloje Three-N-Products Private prieš VRDT — Munindra Holding (AYUR)

text:
               6.4.2013

               LT

               Europos Sąjungos oficialusis leidinys

               C 101/24

         2013 m. vasario 5 d. pareikštas ieškinys byloje Three-N-Products Private prieš VRDT — Munindra Holding (AYUR)

   (Byla T-63/13)
   2013/C 101/52
   Kalba, kuria surašytas ieškinys: prancūzų

      Šalys

      Ieškovė: Three-N-Products Private Ltd (Naujasis Delis, Indija), atstovaujama advokatų M. Thewes ir T. Chevrier

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: — Munindra Holding (AYUR) (Lelistadas, Nyderlandai)

      Reikalavimai

   Ieškovė Bendrojo Teismo prašo:

               —

               Panaikinti 2012 m. lapkričio 23 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą R 2296/2011-4.

               —

               Nepatenkinus pirmojo reikalavimo, panaikinti ginčijamą sprendimą, kiek jis susijęs su 44 klasei priskiriamomis „konsultavimo paslaugomis žolinių priemonių, maistingumo, sveikatingumo ir estetinių procedūrų srityje“.

               —

               Priteisti iš VRDT ir kitos procedūros Apeliacinėje taryboje šalies bylinėjimosi išlaidas, patirtas nagrinėjant bylą Bendrajame Teisme ir per procedūrą VRDT apeliacinėje taryboje.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „AYUR“ 3, 5, 16 ir 44 klasės prekėms ir paslaugoms — Bendrijos prekių ženklo paraiškos Nr. 5 429 469

      Bendrijos prekių ženklo savininkė: ieškovė

      Šalis, prašanti pripažinti Bendrijos prekių ženklo registraciją negaliojančia: Munindra Holding BV

      Prašymo pripažinti registraciją negaliojančia motyvai: Beniliukse įregistruotas žodinis prekių ženklas 3, 5, 29, 30 ir 31 klasių prekėms ir paslaugoms

      Anuliavimo skyriaus sprendimas: iš dalies patenkinti prašymą

      Apeliacinės tarybos sprendimas: atmesti apeliaciją

      Ieškinio pagrindai: Reglamento Nr. 207/2009 53 straipsnio 1 dalies a punkto ir 8 straipsnio 1 dalies b punkto pažeidimas.


title: Byla T-342/15: 2015 m. birželio 27 d. pareikštas ieškinys byloje Polski Koncern Naftowy Orlen/VRDT (Kształt stacji benzynowej)

text:
               24.8.2015

               LT

               Europos Sąjungos oficialusis leidinys

               C 279/48

         2015 m. birželio 27 d. pareikštas ieškinys byloje Polski Koncern Naftowy Orlen/VRDT (Kształt stacji benzynowej)

   (Byla T-342/15)
   (2015/C 279/60)
   Proceso kalba: lenkų

      Šalys

      Ieškovė: Polski Koncern Naftowy Orlen SA (Plockas, Lenkija), atstovaujama advokato M. Siciarek

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: erdvinis Bendrijos prekių ženklas (Kształt stacji benzynowej) – Registracijos paraiška Nr. 12 416 905.

      Ginčijamas sprendimas: 2015 m. balandžio 2 d. VRDT penktosios apeliacinės tarybos sprendimas byloje R 2249/2014-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b punkto, 7 straipsnio 2 dalies ir 75 straipsnio pažeidimas.


title: Byla C-59/15: 2015 m. vasario 9 d. Commissione Tributaria Provinciale di Catanzaro (Italija) pateiktas prašymas priimti prejudicinį sprendimą byloje Esse Di Emme Costruzioni Srl/Tribunale Amministrativo Regionale della Calabria, Ministero della Giustizia, Ministero dell’Economia e delle Finanze

text:
               27.4.2015

               LT

               Europos Sąjungos oficialusis leidinys

               C 138/35

         2015 m. vasario 9 d.Commissione Tributaria Provinciale di Catanzaro (Italija) pateiktas prašymas priimti prejudicinį sprendimą byloje Esse Di Emme Costruzioni Srl/Tribunale Amministrativo Regionale della Calabria, Ministero della Giustizia, Ministero dell’Economia e delle Finanze

   (Byla C-59/15)
   (2015/C 138/47)
   Proceso kalba: italų

      Prašymą priimti prejudicinį sprendimą pateikęs teismas

      Commissione Tributaria Provinciale di Catanzaro

      Šalys pagrindinėje byloje

      Pareiškėja: Esse Di Emme Costruzioni Srl

      Atsakovai: Tribunale Amministrativo Regionale della Calabria, Ministero della Giustizia, Ministero dell’Economia e delle Finanze

      Prejudicinis klausimas

   Ar Europos Sąjungos pagrindinių teisių chartijos 47 straipsnyje nustatytas principas, kurio turinys, kiek tai susiję su viešaisiais pirkimais, konkretinamas 1989 m. gruodžio 21 d. Tarybos direktyvos 89/665/EEB (1) 1 straipsnyje, pagal kurį kiekvienas asmuo, kurio teisės ir laisvės, garantuojamos Sąjungos teisės, yra pažeistos, turi teisę į veiksmingą jų gynybą teisme, draudžia nacionalinės teisės nuostatas, kaip antai įtvirtintos 2002 m. gegužės 30 d. Respublikos Prezidento dekreto Nr. 115 9, 13, 14 straipsniuose, kurios taikomos šioje byloje, pagal kurią norint kreiptis į administracinį teismą sutarčių dėl viešųjų pirkimų sudarymo procedūros srityje reikia sumokėti nustatytą mokestį, kuris yra didesnis už tą, kuris taikomas norint kreiptis į administracinį teismą dėl kitų klausimų?

      (1)  1989 m. gruodžio 21 d. Tarybos direktyva 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo (OL L 395, p. 33; 2004 m. specialusis leidimas lietuvių k., 6 sk., 1 t., p. 246).


title: Byla T-633/11: 2011 m. gruodžio 8 d. pareikštas ieškinys byloje Guangdong Kito Ceramics ir kt. prieš Tarybą

text:
               4.2.2012

               LT

               Europos Sąjungos oficialusis leidinys

               C 32/40

         2011 m. gruodžio 8 d. pareikštas ieškinys byloje Guangdong Kito Ceramics ir kt. prieš Tarybą

   (Byla T-633/11)
   2012/C 32/79
   Proceso kalba: anglų

      Šalys

      Ieškovės: Guangdong Kito Ceramics Co. Ltd (Foshan, Kinija), Jingdezhen Kito Ceramic Co. Ltd (Jingdezhen, Kinija), Jingdezhen Lehua Ceramic Sanitary Ware Co. Ltd (Jingdezhen, Kinija) ir Zhaoqing Lehua Ceramic Sanitary Ware Co. Ltd (Sihui, Kinija), atstovaujamos advokato M. Sánchez Rydelski

      Atsakovė: Europos Sąjungos Taryba

      Reikalavimai

               —

               Panaikinti 2011 m. rugsėjo 12 d. Tarybos įgyvendinimo reglamentą (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas (OL L 238, 2011, p. 1), tiek, kiek jis susijęs su ieškovėmis; ir

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi trimis pagrindais.

               1.

               Pirmajame pagrinde tvirtinama, kad atsakovė padarė aiškią klaidą aiškindama ir taikydama Tarybos reglamento (EB) Nr. 1225/2009 (1) 18 straipsnį.

               2.

               Antrajame pagrinde teigiama, kad ginčijamas reglamentas nepakankamai motyvuotas.

               3.

               Trečiajame pagrinde tvirtinama, kad ginčijamo reglamento priėmimo procedūra neatitiko bendrųjų ES teisės principų, kaip antai gero administravimo, skaidrumo ir ieškovių teisės į gynybą principai, ir pažeidė Tarybos reglamento (EB) Nr. 1225/2009 18 straipsnio 4 dalį.

      (1)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009, p. 51).


title: Byla C-584/12 P: 2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui) , Emilio Pucci International BV

text:
               15.9.2014

               LT

               Europos Sąjungos oficialusis leidinys

               C 315/45

         2014 m. birželio 5 d. Teisingumo Teismo pirmininko nutartis byloje El Corte Inglés, SA/Vidaus rinkos derinimo tarnyba (prekių ženklams ir pramoniniam dizainui), Emilio Pucci International BV

   (Byla C-584/12 P) (1)

   2014/C 315/73
   Proceso kalba: ispanų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 63, 2013 3 2.


title: Byla T-404/14: 2015 m. lapkričio 26 d. Bendrojo Teismo sprendimas byloje Junited Autoglas Deutschland/VRDT – United Vehicles (UNITED VEHICLEs) (Bendrijos prekių ženklas — Protesto procedūra — Žodinio Bendrijos prekių ženklo „UNITED VEHICLEs“ paraiška — Ankstesnis žodinis Bendrijos prekių ženklas „Junited“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               25.1.2016

               LT

               Europos Sąjungos oficialusis leidinys

               C 27/47

         2015 m. lapkričio 26 d. Bendrojo Teismo sprendimas byloje Junited Autoglas Deutschland/VRDT – United Vehicles (UNITED VEHICLEs)

   (Byla T-404/14) (1)

   ((Bendrijos prekių ženklas - Protesto procedūra - Žodinio Bendrijos prekių ženklo „UNITED VEHICLEs“ paraiška - Ankstesnis žodinis Bendrijos prekių ženklas „Junited“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas))
   (2016/C 027/58)
   Proceso kalba: vokiečių

      Šalys

      Ieškovė: Junited Autoglas Deutschland GmbH & Co. KG (Kelnas, Vokietija), atstovaujama advokato C. Weil

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Walicka

      Kita procedūros VRDT apeliacinėje taryboje šalis, įstojusi į bylą Bendrajame Teisme: United Vehicles GmbH (Miunchenas, Vokietija)

      Dalykas

   Ieškinys dėl 2014 m. balandžio 7 d. VRDT ketvirtosios apeliacinės tarybos sprendimo (byla R 859/2013-4), susijusio su protesto procedūra tarp Junited Autoglas Deutschland GmbH & Co. KG ir United Vehicles GmbH.

      Rezoliucinė dalis

               1.

               Atmesti ieškinį.

               2.

               Priteisti iš Junited Autoglas Deutschland GmbH & Co. KG bylinėjimosi išlaidas.

      (1)  OL C 292, 2014 9 1.


title: Byla C-90/13 P: 2014 m. gegužės 15 d. Teisingumo Teismo (antroji kolegija) sprendimas byloje 1. garantovaná a.s./Europos Komisija (Apeliacinis skundas — Konkurencija — Reglamentas (EB) Nr. 1/2003 — Karteliai — Baudos sumos skaičiavimas — Bendra apyvarta, gauta per praėjusius finansinius metus)

text:
               7.7.2014

               LT

               Europos Sąjungos oficialusis leidinys

               C 212/8

         2014 m. gegužės 15 d. Teisingumo Teismo (antroji kolegija) sprendimas byloje 1. garantovaná a.s./Europos Komisija
   (Byla C-90/13 P) (1)

   ((Apeliacinis skundas - Konkurencija - Reglamentas (EB) Nr. 1/2003 - Karteliai - Baudos sumos skaičiavimas - Bendra apyvarta, gauta per praėjusius finansinius metus))
   2014/C 212/08
   Proceso kalba: anglų

      Šalys

      Apeliantė: 1. garantovaná a.s., atstovaujama QC K. Lasok, baristerių J. Holmes ir B. Hartnett, advokato O. Geiss

      Kita proceso šalis: Europos Komisija, atstovaujama T. Vecchi ir N. Khan

      Dalykas

   Apeliacinis skundas, pateiktas dėl 2012 m. gruodžio 12 d. Bendrojo Teismo (trečioji kolegija) sprendimo 1. garantovaná/Komisija (T-392/09), kuriuo Bendrasis Teismas atmetė ieškinį dėl 2009 m. liepos 22 d. Komisijos sprendimo C (2009) 5791 galutinis dėl procedūros pagal [EB] 81 straipsnį ir EEE susitarimo 53 straipsnį (byla COMP/39.396 – Kalcio karbido ir magnio pagrindo reagentai, naudojami plieno ir dujų pramonėje), susijusio su karteliu kalcio karbido miltelių ir granulių rinkoje bei magnio granulių rinkoje, apimančioje didelę EEE dalį, dėl kainų nustatymo, rinkų pasidalijimo ir pasikeitimo informacija, panaikinimo iš dalies bei, papildomai, apeliantei paskirtos baudos sumažinimo – Baudos skaičiavimas – 10 % nuo apyvartos riba – Atitinkama apyvarta.

      Rezoliucinė dalis

               1.

               Atmesti apeliacinį skundą.

               2.

               Priteisti iš 1. garantovaná a.s. bylinėjimosi išlaidas.

      (1)  OL C 114, 2013 4 20.


title: Byla T-135/02  2005 m. gruodžio 14 d.  Pirmosios instancijos teismo sprendimas  Greencore Group  prieš Komisiją (Pirmosios instancijos teismo sprendimo vykdymas — Ieškovei paskirtos baudos sumažinimas — Komisijos susilaikymas, o vėliau — atsisakymas sumokėti grąžintos sumos delspinigius — Ieškinys dėl panaikinimo — Teisinio saugumo principas)

text:
               25.2.2006

               LT

               Europos Sąjungos oficialusis leidinys

               C 48/27

         2005 m. gruodžio 14 d. Pirmosios instancijos teismo sprendimas Greencore Group prieš Komisiją
   (Byla T-135/02) (1)

   (Pirmosios instancijos teismo sprendimo vykdymas - Ieškovei paskirtos baudos sumažinimas - Komisijos susilaikymas, o vėliau - atsisakymas sumokėti grąžintos sumos delspinigius - Ieškinys dėl panaikinimo - Teisinio saugumo principas)
   (2006/C 48/50)
   Proceso kalba: anglų
   Šalys

      Ieškovė: Greencore Group plc (Dublinas, Airija), atstovaujama advokato A. Böhlke

      Atsakovė: Europos Bendrijų Komisija, iš pradžių atstovaujama K. Wiedner, vėliau — P. Oliver ir A. Nijenhuis, galiausiai — A. Nijenhuis ir M. Wilderspin
   Bylos dalykas
   Prašymas panaikinti 2002 m. vasario 11 d. sprendimą, kuriuo Komisija atsisako patenkinti ieškovės prašymą sumokėti jos dukterinei bendrovei Irish sugar pagrindinės sumos, pastarajai išmokėtos vykdant Pirmosios instancijos teismo sprendimą, delspinigius
   Rezoliucinė sprendimo dalis

               1.

               Panaikinti 2002 m. vasario 11 d. sprendimą, kuriuo Komisija atsisako patenkinti ieškovės prašymą sumokėti jos dukterinei bendrovei Irish sugar pagrindinės sumos, pastarajai išmokėtos vykdant Pirmosios instancijos teismo sprendimą, delspinigius;

               2.

               Priteisti iš Komisijos bylinėjimosi, išlaidas, įskaitant tas, kurios patirtos Teisingumo Teismo apeliaciniame procese.

      (1)  OL C 169, 2002 7 13.


title: Byla T-12/16: 2016 m. sausio 15 d. pareikštas ieškinys byloje Slovėnija/Komisija

text:
               14.3.2016

               LT

               Europos Sąjungos oficialusis leidinys

               C 98/54

         2016 m. sausio 15 d. pareikštas ieškinys byloje Slovėnija/Komisija

   (Byla T-12/16)
   (2016/C 098/69)
   Proceso kalba: slovėnų

      Šalys

      Ieškovė: Slovėnijos Respublika, atstovaujama L. Bembič

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2015 m. lapkričio 13 d. Komisijos įgyvendinimo sprendimą (ES) 2015/2098 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (pranešta dokumentu Nr. C(2015) 7716) (OL L 33, p. 35), kiek jis susijęs su Slovėnijos Respublika, ypač dėl:
               dirbtinai sukurtų žemės ūkio paskirties sklypų, dėl kurių buvo atliktos atsietosios tiesioginės pagalbos korekcijos: 42 615,90 euro už 2013 mokestinius metus (2012 paraiškos pateikimo metai), 45 519,08 euro už 2014 mokestinius metus (2013 paraiškos pateikimo metai) ir 34 211,94 už 2015 mokestinius metus (2014 paraiškos pateikimo metai), kontrolės procedūros (arba stebėsenos procedūros) nebuvimo;

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais, susijusiais su žemės ūkio paskirties sklypų patikrinimu, t. y. akivaizdžia vertinimo klaida, motyvavimo stoka ir teisėtumo principo pažeidimu.
   Ieškovės nuomonė, Komisija neteisingai konstatavo, kad Slovėnijoje dar nėra pakankamos sistemos patikrinti minimaliai tinkamus plotus. Šiuo klausimu ji nurodo, kad Slovėnijoje maži žemės ūkio paskirties sklypai yra natūralių sąlygų ir istorinio žemės ūkių padalijimo pasekmė. Be to, šie plotai sukurti ne dirbtinai siekiant įvykdyti pagalbos sistemos mokėjimų gavimo sąlygas. Galiausiai atlikdama nagrinėjimą Komisija nei konstatavo, nei pateikė pažeidimo pavyzdį, nes ginčijami plotai atitiko žemės ūkio paskirties ploto, vieneto arba sklypo nustatymo sąlygas.


title: Byla T-586/15: 2015 m. spalio 8 d. pareikštas ieškinys byloje Nara Tekstil Sanayi Ve Ticaret/VRDT – NBC Fourth Realty (NaraMaxx)

text:
               7.12.2015

               LT

               Europos Sąjungos oficialusis leidinys

               C 406/42

         2015 m. spalio 8 d. pareikštas ieškinys byloje Nara Tekstil Sanayi Ve Ticaret/VRDT – NBC Fourth Realty (NaraMaxx)

   (Byla T-586/15)
   (2015/C 406/43)
   Kalba, kuria surašytas ieškinys: anglų

      Šalys

      Ieškovė: Nara Tekstil Sanayi Ve Ticaret Anonim Sirketi (Osmangazi-Bursa, Turkija), atstovaujama advokatų M. López Camba, L. Monzón de la Flor

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: NBC Fourth Realty Corp. (Nort Las Vegasas, Jungtinės Valstijos)

      Su procedūra VRDT susijusi informacija

      Pareiškėja: ieškovė.

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas „NaraMaxx“ – Registracijos paraiška Nr. 11 142 461

      Procedūra VRDT: protesto procedūra

      Ginčijamas sprendimas: 2015 m. liepos 27 d. VRDT ketvirtosios apeliacinės tarybos sprendimas byloje R 1073/2014-4.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą, tiek kiek juo patvirtinamas sprendimas tenkinti protestą B 2122938,

               —

               priteisti iš VRDT bendrovės Nara Tekstil Sanayi Ve Ticaret Anonim Sirketi patirtas bylinėjimosi išlaidas,

               —

               priteisti iš NBC Fourth Realty Corp. bendrovės Nara Tekstil Sanayi Ve Ticaret Anonim Sirketi patirtas bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-416/11 P: 2011 m. rugpjūčio 8 d. Jungtinės Didžiosios Britanijos ir Šiaurės Airijos Karalystės pateiktas apeliacinis skundas dėl 2011 m. gegužės 24 d. Bendrojo Teismo (septintoji kolegija) priimtos nutarties byloje T-115/10 Jungtinė Didžiosios Britanijos ir Šiaurės Airijos Karalystė prieš Europos Komisiją

text:
               8.10.2011

               LT

               Europos Sąjungos oficialusis leidinys

               C 298/17

         2011 m. rugpjūčio 8 d. Jungtinės Didžiosios Britanijos ir Šiaurės Airijos Karalystės pateiktas apeliacinis skundas dėl 2011 m. gegužės 24 d. Bendrojo Teismo (septintoji kolegija) priimtos nutarties byloje T-115/10 Jungtinė Didžiosios Britanijos ir Šiaurės Airijos Karalystė prieš Europos Komisiją

   (Byla C-416/11 P)
   2011/C 298/31
   Proceso kalba: anglų

      Šalys

      Apeliantė: Jungtinė Didžiosios Britanijos ir Šiaurės Airijos Karalystė, atstovaujama S. Ossowski, QC D. Wyatt, baristerio V. Wakefield

      Kita proceso šalis: Europos Komisija

      Apeliantės reikalavimai

               —

               panaikinti Bendrojo Teismo nutartį;

               —

               pripažinti Jungtinės Karalystės ieškinį dėl panaikinimo priimtinu ir grąžinti bylą bendrajam Teismui, kad jis iš naujo iš esmės išnagrinėtų Jungtinės Karalystės ieškinį dėl panaikinimo;

               —

               nurodyti Komisijai sumokėti Jungtinės Karalystės šiame ir pirmojoje instancijoje dėl prieštaravimo dėl bylos priimtinumo patirtas išlaidas ir

               —

               atidėti likusios bylinėjimosi išlaidų klausimo dalies nagrinėjimą.

      Apeliacinio skundo pagrindai ir pagrindiniai argumentai

               1.

               Jungtinė Karalystė pateikė apeliacinį skundą dėl Europos Sąjungos Bendrojo Teismo (septintoji kolegija) nutarties byloje T-115/10 Jungtinė Karalystė prieš Komisiją, kurioje Bendrasis Teismas nutarė, kad Jungtinės Karalystės ieškinys dėl Ispanijos Bendrijos svarbos teritorijos ES6120032 („Estrecho Oriental“) įtraukimo į sąrašą Komisijos sprendime 2010/45/ES (1) yra nepriimtinas.

               2.

               Bendrasis Teismas pripažino, kad teritorija ES6120032 į sąrašą Komisijos sprendime 2010/45/ES buvo įtraukta vien patvirtinant ankstesnį šios teritorijos įtraukimą į sąrašą Komisijos sprendime 2009/95/EB (2), tačiau jis klydo, nes teritorijos ES6120032 įtraukimas į Sprendime 2010/45/ES pateiktą sąrašą pagrįstas naujomis aplinkybėmis, būtent, kad teritorija ES6120032:

                           a)

                           iš dalies apima ir jai siekiama priskirti didelę dalį Jungtinei Karalystei priklausančių Gibraltaro teritorinių vandenų (toliau — BGTV) ir

                           b)

                           iš dalies apima ir jai siekiama priskirti visą prieš tai buvusią Jungtinės Karalystės Bendrijos svarbos teritoriją UKGIB0002 („Southern Waters of Gibraltar“).

               3.

               Pirmą kartą įtraukus ES6120032 į sąrašą Sprendime 2009/95/EB, atrodo, kad tik Ispanija iš tikrųjų žinojo tai, kad ES6120032 iš dalies apima UKGIB0002 ir BGTV. Aišku, kad Jungtinei Karalystei ši aplinkybė nebuvo žinoma ir nėra informacijos, ar tai buvo žinoma Komisijai arba Buveinių komitetui (priėmusiems Sprendimą 2009/95/EB).

               4.

               Priimant sprendimą dėl ES6120032 įtraukimo į sąrašą Sprendime 2010/45/ES Jungtinė Karalystė, Komisija ir Buveinių komitetas žinojo šią svarbią aplinkybę, kaip tai matyti iš tuo metu vykusių diskusijų.

               5.

               Kadangi apie šią aplinkybę iš tikrųjų nebuvo žinoma Sprendimo 2009/95/EB priėmimo metu, Bendrasis Teismas pagrindinį dėmesį skyrė žinojimo prezumpcijai, t. y. ar apie šią aplinkybę buvo galima žinoti tuo metu. Jis nusprendė, kad nei Jungtinei Karalystei, nei Komisijai ši aplinkybė tuo metu negalėjo būti žinoma, tad (remiantis jo argumentais) Sprendimu 2010/45/ES vien „patvirtinamas“ ankstesnis teritorijos įtraukimas į sąrašą.

               6.

               Bendrasis Teismas padarė rimtas žinojimo prezumpcijos vertinimo teisės klaidas, konkrečiai kalbant:

                           a)

                           jis klydo dėl šalių, kurių žinomojo prezumpcija buvo svarbi teisės požiūriu (šio apeliacinio skundo pirmasis pagrindas). Konkrečiai kalbant, vertindamas Komisijos žinojimo prezumpciją Bendrasis Teismas neteisingai aiškino teismo praktiką ir nepaisė teisės principų. Jungtinė Karalystė nurodo, kad vien jos žinojimo prezumpcija buvo svarbi. Tuo atveju, jeigu be Jungtinės Karalystės žinojimo prezumpcijos buvo svarbi kurios kitos šalies žinojimo prezumpcija, ta šalis yra sprendimą priėmęs asmuo (t. y. Komisija ir Buveinių komitetas), o ne vien Komisija; ir

                           b)

                           jis klydo dėl vertinant, kas „galėjo būti žinoma“, taikytino kriterijaus (šio apeliacinio skundo antrasis pagrindas). Konkrečiai kalbant, Bendrasis Teismas neteisingai aiškino arba išvis pasirinko netinkamą kriterijų, būtent, kad vienintelis šaliai taikytinas kriterijus yra tai, kas turi būti žinoma protingam žmogui. Be to, Bendrasis Teismas padarė akivaizdžią faktų vertinimo klaidą, nusprendęs, kad buvo taikytas tinkamas žinojimo prezumpcijos kriterijus.

      (1)  2010/45/ES: 2009 m. gruodžio 22 d. Komisijos sprendimas, kuriuo pagal Tarybos direktyvą 92/43/EEB patvirtinamas trečiasis atnaujintas Viduržemio jūros biogeografinio regiono Bendrijos svarbos teritorijų sąrašas (pranešta dokumentu Nr. C(2009) 10406) (OL L 30, p. 322).

      (2)  2009/95/EB: 2008 m. gruodžio 12 d. Komisijos sprendimas, kuriuo pagal Tarybos direktyvą 92/43/EEB patvirtinamas antrasis atnaujintas Viduržemio jūros biogeografinio regiono Bendrijos svarbos teritorijų sąrašas (pranešta dokumentu Nr. C(2008) 8049) (OL L 43, p. 393).


title: Byla T-65/15: 2017 m. liepos 13 d. Bendrojo Teismo nutartis byloje Talanton/Komisija (Arbitražinė išlyga — Sutartis „Pocemon“ — Mokslinių tyrimų, technologinės plėtros ir demonstracinės veiklos septintoji bendroji programa (2007–2013 m.) — Tinkamos finansuoti išlaidos — Sumokėtų sumų grąžinimas — Piktnaudžiavimas sutartinėmis teisėmis — Sąžiningumo principas — Teisėti lūkesčiai — Įrodinėjimo pareiga — Priešieškinis)

text:
               28.8.2017

               LT

               Europos Sąjungos oficialusis leidinys

               C 283/32

         2017 m. liepos 13 d. Bendrojo Teismo nutartis byloje Talanton/Komisija

   (Byla T-65/15) (1)

   ((Arbitražinė išlyga - Sutartis „Pocemon“ - Mokslinių tyrimų, technologinės plėtros ir demonstracinės veiklos septintoji bendroji programa (2007–2013 m.) - Tinkamos finansuoti išlaidos - Sumokėtų sumų grąžinimas - Piktnaudžiavimas sutartinėmis teisėmis - Sąžiningumo principas - Teisėti lūkesčiai - Įrodinėjimo pareiga - Priešieškinis))
   (2017/C 283/47)
   Proceso kalba: graikų

      Šalys

      Ieškovė: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Graikija), atstovaujama advokato K. Damis

      Atsakovė: Europos Komisija, atstovaujama R. Lyal, padedamo advokatų L. Athanassiou ir G. Gerapetritis

      Dalykas

   Pirma, SESV 265 straipsniu pagrįstas prašymas pripažinti, kad išlaidos, kurias ieškovė deklaravo pagal subsidijos sutartį Nr. 216088 dėl projekto „Point-of-care monitoring and diagnostics for autoimmune diseases“ vykdymo, sudarytą pagal Mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.), yra tinkamos finansuoti ir kad Komisijos reikalavimas grąžinti 273 289,63 EUR sumą pagal subsidijos sutartį yra jos sutartinių įsipareigojimų pažeidimas, ir, antra, priešieškinyje pateiktas reikalavimas įpareigoti atsakovę sumokėti 253 289,63 EUR sumą ir palūkanas, atėmus vėlesnius mokėjimus.

      Rezoliucinė dalis

               1.

               Atmesti ieškinį.

               2.

               Įpareigoti Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon grąžinti Europos Komisijai 253 289,63 EUR sumą, sumokėtą pagal subsidijos sutartį Nr. 216088 dėl projekto „Point-of-care monitoring and diagnostics for autoimmune diseases“ vykdymo, ir 3,55 % dydžio palūkanas už praleistą terminą nuo 2015 m. sausio 27 d., atėmus 2015 m. gegužės 4 d. Komisijai pervestą 5 000 EUR sumą, iš kurios pirmiausia padengiamos palūkanos už praleistą terminą, o paskui – pagrindinė suma.

               3.

               Priteisti iš Talanton – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon bylinėjimosi išlaidas.

      (1)  OL C 138, 2015 4 27.


title: Byla T-268/04 Spa Monopole, Compagnie fermière de Spa 2004 m. birželio 28 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)

text:
               28.8.2004

               LT

               Europos Sąjungos oficialusis leidinys

               C 217/37

         Spa Monopole, Compagnie fermière de Spa 2004 m. birželio 28 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)
   (Byla T-268/04)
   (2004/C 217/66)
   Bylos kalba: prancūzų
   2004 m. birželio 28 d. Europos Bendrijų Pirmosios instancijos teisme buvo pareikštas Spa Monopole, Compagnie fermière de Spa, įsisteigusios Spa (Belgija), atstovaujamos advokatų Emmanuel Cornu, Eric De Gryse ir Donatienne Moreau, ieškinys Vidaus rinkos derinimo tarnybai (prekių ženklams ir pramoniniam dizainui) (VRDT).
   Cottee Dairy Products Pty Limited buvo apeliacinės procedūros Pirmojoje apeliacinėje taryboje šalimi.
   Pareiškėjas Pirmosios instancijos teismo prašo:

               —

               panaikinti ginčijamą sprendimą;

               —

               priteisti iš VRDT visas bylinėjimosi išlaidas.

         Teisiniai pagrindai ir pagrindiniai argumentai

               Paraišką Bendrijos prekių ženklui pateikęs asmuo:

               Cottee Dairy Products Pty Limited

               Prašomas įregistruoti Bendrijos prekių ženklas:

               Žodinis prekių ženklas „SPA“ 1 klasės prekėms (paraiškos Nr. 911388)

               Proteste nurodytas prekių ženklas ar žymuo:

               Figūrinis ir žodinis prekių ženklas „SPA“, įregistruotas Beneliukso valstybėse 32 klasės prekėms ir protestą padavusios įmonės teisinis statusas bei pavadinimas

               Proteste nurodyto prekių ženklo ar žymens savininkas:

               S.A. Spa Monopole, Compagnie fermière de Spa

               Protestų skyriaus sprendimas:

               Atmesti prašymą įregistruoti

               Apeliacinės tarybos sprendimas:

               Panaikint Protestų skyriaus sprendimą

               Teisiniai pagrindai:

               Reglamento (EB) Nr. 40/94 (1) 8 straipsnio 5 dalies pažeidimas

      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL Nr. L 11, 1994 1 14, p. 1).


title: Byla T-449/14: 2014 m. birželio 17 d. pareikštas ieškinys byloje Nexans France ir Nexans/Komisija

text:
               25.8.2014

               LT

               Europos Sąjungos oficialusis leidinys

               C 282/49

         2014 m. birželio 17 d. pareikštas ieškinys byloje Nexans France ir Nexans/Komisija

   (Byla T-449/14)
   2014/C 282/63
   Proceso kalba: anglų

      Šalys

      Ieškovės: Nexans France (Kliši, Prancūzija) ir Nexans SA (Paryžius, Prancūzija), atstovaujamos solisitoriaus M. Powell, baristerio G. Forwood ir solisitoriaus A. Rogers

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               panaikinti 2014 m. balandžio 2 d. Komisijos sprendimą C (2014) 2139, susijusį su procedūra pagal SESV 101 straipsnį ir EEE 53 straipsnį byloje AT.39610 – Elektros kabeliai (toliau – sprendimas);

               —

               panaikinti ginčijamo sprendimo dalį tiek, kiek juo nustatyta, kad Nexans France dalyvavo darant pažeidimą iki 2001 m. vasario 22 d.;

               —

               sumažinti ieškovėms paskirtas baudas dydžiu, kuris atitiktų trumpesnės trukmės ir sumažėjusio sunkumo aplinkybę ir

               —

               įpareigoti Komisiją padengti ieškovių bylinėjimosi išlaidas šiame procese.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi trimis pagrindais.

               1.

               Pirmuoju ieškinio pagrindu teigiama, kad paimdama tam tikrus duomenis atliekant nepaskelbtą tyrimą Nexans France patalpose, Komisija viršijo įgaliojimus, jai suteiktus Reglamentu Nr. 1/2003, ir pažeidė ieškovių teisę į privatumą.

               2.

               Antruoju ieškinio pagrindu tvirtinama, kad Komisija padarė klaidą nustatydama pažeidimo trukmę.

               3.

               Trečiuoju ieškinio pagrindu nurodoma, kad Komisija padarė akivaizdžią vertinimo klaidą, nes ji neatsižvelgė į tariamo pažeidimo ne visišką įgyvendinimą ir poveikio vartotojams trūkumą, nenurodė adekvačių argumentų ir pažeidė vienodo požiūrio principą.


title: Byla T-471/12: 2017 m. liepos 10 d. Bendrojo Teismo nutartis byloje Meta Group/Komisija

text:
               28.8.2017

               LT

               Europos Sąjungos oficialusis leidinys

               C 283/55

         2017 m. liepos 10 d. Bendrojo Teismo nutartis byloje Meta Group/Komisija

   (Byla T-471/12) (1)

   (2017/C 283/85)
   Proceso kalba: italų
   Šeštosios kolegijos pirmininkas nutartimi nurodė išbraukti bylą iš registro.

      (1)  OL C 9, 2013 1 12.


title: Byla C-151/14: 2014 m. kovo 31 d. pareikštas ieškinys byloje Europos Komisija prieš Latvijos Respubliką

text:
               26.5.2014

               LT

               Europos Sąjungos oficialusis leidinys

               C 159/19

         2014 m. kovo 31 d. pareikštas ieškinys byloje Europos Komisija prieš Latvijos Respubliką

   (Byla C-151/14)
   2014/C 159/26
   Proceso kalba: latvių

      Šalys

      Ieškovė: Europos Komisija, atstovaujama I. Rubene ir H. Stølbæk

      Atsakovė: Latvijos Respublika

      Ieškovės reikalavimai

               —

               Nustatyti, kad negali būti laikoma, jog notarų funkcijomis, kaip antai jos nustatytos Latvijos teisės sistemoje, vykdoma valstybės narės viešoji valdžia, kaip tai suprantama pagal Sutarties dėl Europos Sąjungos veikimo 51 straipsnio pirmoje pastraipoje įtvirtintą išimtį, ir todėl pripažinti, kad Latvijos Respublikos teisės aktuose reikalaujama pilietybės sąlyga siekiant būti paskirtu notaru, sukuriama Sutarties 49 straipsnyje uždrausta diskriminacija, pagrįsta pilietybe.

               —

               Pripažinti, kad Latvijos Respublika, notarų paskyrimui taikydama pilietybės sąlygą, neįvykdė įsipareigojimų pagal Sutarties 49 straipsnį.

               —

               Priteisti iš Latvijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Komisija mano, kad pilietybė, kaip sąlyga užsiimti notaro profesija, yra diskriminacinė ir yra neproporcingas įsisteigimo laisvės apribojimas. Taigi Latvijos Respublika neįvykdė įsipareigojimų pagal Sutarties dėl Europos Sąjungos veikimo 49 straipsnį.
   Komisija teigia, kad pagal Latvijos Respublikos teisės aktuose notarams priskirtų funkcijų pobūdį jos nėra susijusios su viešosios valdžios vykdymu, ir todėl pilietybės sąlyga notaro profesija užsiimti negali būti pateisinama išimtimi, numatyta Sutartimi dėl Europos Sąjungos veikimo 51 straipsnyje.


title: Byla C-220/13 P: 2013 m. balandžio 25 d. Kalliopi Nikolau pateiktas apeliacinis skundas dėl 2013 m. vasario 20 d. Bendrojo Teismo (antroji kolegija) priimto sprendimo byloje T-241/09 Nikolau prieš Europos Sąjungos Audito Rūmus

text:
               29.6.2013

               LT

               Europos Sąjungos oficialusis leidinys

               C 189/10

         2013 m. balandžio 25 d. Kalliopi Nikolau pateiktas apeliacinis skundas dėl 2013 m. vasario 20 d. Bendrojo Teismo (antroji kolegija) priimto sprendimo byloje T-241/09 Nikolau prieš Europos Sąjungos Audito Rūmus

   (Byla C-220/13 P)
   2013/C 189/19
   Proceso kalba: graikų

      Šalys

      Apeliantė: Kalliopi Nikolau, atstovaujama V. Christianos

      Kita proceso šalis: Europos Sąjungos Audito Rūmai

      Apeliantės reikalavimai

               —

               Panaikinti 2013 m. vasario 20 d. Bendrojo Teismo sprendimą byloje T-241/09 ir grąžinti bylą nagrinėti Bendrajam Teismui.

               —

               Priteisti iš atsakovo bylinėjimosi išlaidas.

      Apeliacinio skundo pagrindai ir pagrindiniai argumentai

               —

               Apeliantė teigia, kad 2013 m. vasario 20 d. Bendrojo Teismo sprendime pateikti teisiniai vertinimai aiškiai pažeidžia Europos Sąjungos teisę, todėl ji prašo juos panaikinti.

               —

               Apeliantė mano, kad skundžiamas sprendimas turi būti panaikintas, nes pažeidžiamos pagrindinės Europos Sąjungos teisės ir principai, neteisingai aiškinama ir taikoma Europos Sąjungos teisė, ir kad teismas neturi jurisdikcijos. Konkrečiai, apeliacinio skundo pagrindai yra šie:

                           —

                           pirma, nekaltumo prezumpcijos pažeidimas;

                           —

                           antra, lojalaus bendradarbiavimo principo, keik tai susiję su Tribunal d’Arrondissement di Lussemburgo, numatyto SES 4 straipsnio 3 dalyje, pažeidimas;

                           —

                           trečia, jurisdikcijos neturėjimas;

                           —

                           ketvirta, klaidingas Europos Sąjungos teisės aiškinimas ir taikymas, kiek tai susiję su deliktine atsakomybe bei Audito Rūmų Sprendimu 99/50.


title: Byla C-421/05 2007 m. sausio 18 d. Teisingumo Teismo (trečioji kolegija) sprendimas ( Rechtbank van koophandel Brussel (Belgija) prašymas priimti prejudicinį sprendimą) byloje City Motors Groep NV prieš Citroën Belux NV (Konkurencija — Motorinių transporto priemonių platinimo susitarimas — Išimtis pagal rūšį — Reglamentas (EB) Nr. 1400/2002 — 3 straipsnio 4 ir 6 dalys — Sutarties nutraukimas tiekėjo iniciatyva — Teisė kreiptis į ekspertą, arbitrą ar nacionalinį teismą — Konkreti nutraukimo sąlyga — Suderinamumas su išimtimi pagal rūšį — Nutraukimo motyvų teisėtumas — Veiksminga kontrolė)

text:
               10.3.2007

               LT

               Europos Sąjungos oficialusis leidinys

               C 56/10

         2007 m. sausio 18 d. Teisingumo Teismo (trečioji kolegija) sprendimas (Rechtbank van koophandel Brussel (Belgija) prašymas priimti prejudicinį sprendimą) byloje City Motors Groep NV prieš Citroën Belux NV

   (Byla C-421/05) (1)

   (Konkurencija - Motorinių transporto priemonių platinimo susitarimas - Išimtis pagal rūšį - Reglamentas (EB) Nr. 1400/2002 - 3 straipsnio 4 ir 6 dalys - Sutarties nutraukimas tiekėjo iniciatyva - Teisė kreiptis į ekspertą, arbitrą ar nacionalinį teismą - Konkreti nutraukimo sąlyga - Suderinamumas su išimtimi pagal rūšį - Nutraukimo motyvų teisėtumas - Veiksminga kontrolė)
   (2007/C 56/17)
   Proceso kalba: olandų
   Prašymą priimti prejudicinį sprendimą pateikęs teismas
   Rechtbank van koophandel Brussel
   Šalys pagrindinėje byloje

      Ieškovė: City Motors Groep NV

      Atsakovė: Citroën Belux NV
   Dalykas
   Prašymas priimti prejudicinį sprendimą — Rechtbank van koophandel Brussel — 2002 m. liepos 31 d. Komisijos Reglamento (EB) Nr. 1400/2002 dėl Sutarties 81 straipsnio 3 dalies taikymo vertikalių susitarimų ir suderintų veiksmų rūšims motorinių transporto priemonių sektoriuje (OL L 203, p. 30) 3 straipsnio 6 dalies aiškinimas — Draudimas transporto priemonių platinimo susitarimuose numatyti konkrečią sutarties nutraukimo sąlygą, leidžiančia pasinaudoti išimtimi
   Rezoliucinė dalis
   2002 m. liepos 31 d. Komisijos Reglamento (EB) Nr. 1400/2002 dėl Sutarties 81 straipsnio 3 dalies taikymo vertikalių susitarimų ir suderintų veiksmų rūšims motorinių transporto priemonių sektoriuje 3 straipsnio 6 dalis turi būti aiškinama taip, kad vien tai, jog susitarimas, priskirtinas šio reglamento taikymo sričiai, numato konkrečią nutraukimo sąlygą, kokia yra pagrindinėje byloje, pagal kurią tokį susitarimą galima nutraukti apie tai tiekėjui iš anksto neįspėjus, jei platintojas neįvykdo vieno iš minėtoje sąlygoje nurodytų įsipareigojimų, nereiškia, kad šio reglamento 2 straipsnio 1 dalyje numatyta išimtis pagal rūšį netaikoma šiam susitarimui.

      (1)  OL C 36, 2006 2 11.


title: Byla C-311/14 P: 2014 m. liepos 1 d.Longevity Health Products, Inc pateiktas apeliacinis skundas dėl 2014 m. balandžio 28 d. Bendrojo Teismo (devintoji kolegija) priimto sprendimo byloje T-473/11 Longevity Health Products, Inc/Vidaus rinkos derinimo tarnyba (prekių ženklams ir pramoniniam dizainui)

text:
               2.3.2015

               LT

               Europos Sąjungos oficialusis leidinys

               C 73/9

      2014 m. liepos 1 d.Longevity Health Products, Inc pateiktas apeliacinis skundas dėl 2014 m. balandžio 28 d. Bendrojo Teismo (devintoji kolegija) priimto sprendimo byloje T-473/11 Longevity Health Products, Inc/Vidaus rinkos derinimo tarnyba (prekių ženklams ir pramoniniam dizainui)

      (Byla C-311/14 P)
      (2015/C 073/12)
      Proceso kalba: vokiečių

         Šalys

         Apeliantė: Longevity Health Products, Inc., atstovaujama advokato J. Korab

         Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) ir Weleda Trademark AG

      2015 m. sausio 20 d. sprendimu Europos Sąjungos Teisingumo Teismas (šeštoji kolegija) atmetė apeliacinį skundą ir įpareigojo apeliantę padengti savo bylinėjimosi išlaidas.


title: 2005 m. balandžio 21 d. Teisingumo Teismo sprendimas (antroji kolegija), Byloje C-267/03 (dėl Högsta domstolen prašymo priimti prejudicinį sprendimą): Lars Eric Staffan Lindberg (Direktyva 83/189/EEB — Informacijos apie techninius standartus ir reglamentus teikimo tvarka — Pareiga pranešti apie techninių reglamentų projektus — Nacionalinės teisės aktai azartinių lošimų ir loterijų srityje — Lošimai automatais — Draudimas organizuoti lošimus automatais, kurie laimėjimų neišmoka iš karto — „Laimės rato“ tipo automatai — Sąvoka „techninis reglamentas“)

text:
               11.6.2005

               LT

               Europos Sąjungos oficialusis leidinys

               C 143/9

      TEISINGUMO TEISMO SPRENDIMAS

   (antroji kolegija)
   2005 m. balandžio 21 d.
   Byloje C-267/03 (dėl Högsta domstolen prašymo priimti prejudicinį sprendimą): Lars Eric Staffan Lindberg
       (1)

   (Direktyva 83/189/EEB - Informacijos apie techninius standartus ir reglamentus teikimo tvarka - Pareiga pranešti apie techninių reglamentų projektus - Nacionalinės teisės aktai azartinių lošimų ir loterijų srityje - Lošimai automatais - Draudimas organizuoti lošimus automatais, kurie laimėjimų neišmoka iš karto - „Laimės rato“ tipo automatai - Sąvoka „techninis reglamentas“)
   (2005/C 143/10)
   Proceso kalba: švedų
   Byloje C-267/03 dėl Högsta domstolen (Švedija) 2003 m. balandžio 10 d. sprendimu, kurį Teisingumo Teismas gavo 2003 m. birželio 18 d., pagal EB sutarties 234 straipsnį pateikto prašymo priimti prejudicinį sprendimą baudžiamojoje byloje, iškeltoje Lars Eric Staffan Lindberg, Teisingumo Teismas (antroji kolegija), kurį sudaro kolegijos pirmininkas C. W. A. Timmermans (pranešėjas), teisėjai C. Gulmann, R. Schintgen, G. Arestis ir J. Klučka, generalinis advokatas F. G. Jacobs, sekretorius: sekretoriaus padėjėjas H. von Holstein, 2005 m. balandžio 21 d. priėmė sprendimą, kurio rezoliucinėje dalyje nurodyta:

               1.

               Nacionalinės nuostatos, tokios kaip Loterijų įstatymo (lotterilagen) (1994:1000), iš dalies pakeisto įstatymu dėl Loterijų įstatymo pakeitimo (lag om ändring i lotterilagen (1996:1168)), nuostatos tiek, kiek jos nustato draudimą organizuoti azartinius lošimus, naudojat tam tikrus lošimų automatus, gali būti laikomos techniniu reglamentu 1983 m. kovo 28 d. Tarybos direktyvos 83/189/EEB, nustatančios informacijos apie techninius standartus ir reglamentus teikimo tvarką, iš dalies pakeistos 1994 m. kovo 23 d. Europos Parlamento ir Tarybos direktyva 94/10/EB, 1 straipsnio 9 punkto prasme, jei nustatoma, kad nagrinėjamo draudimo apimtis leidžia tik grynai nežymų nagrinėjamo gaminio naudojimą, kurio galima protingai tikėtis, arba, jei šiuo atveju taip nėra, kai nustatoma, kad šis draudimas gali daryti žymią įtaką minėto gaminio sudėčiai, rūšiai arba prekybai juo.

               2.

               Su gaminio gamyba susijusios paslaugos, ypač tam tikrų azartinių lošimų automatų eksploatavimo, naujas apibrėžimas nacionaliniuose teisės aktuose, kaip tai padaryta įstatyme (1996:1168), iš dalies pakeitusiame Loterijų įstatymą, gali būti laikomas techniniu reglamentu, apie kurį reikia pranešti pagal Direktyvą 83/189, iš dalies pakeistą Direktyva 94/10, jeigu šis naujas reglamentavimas neapsiriboja pakartojimu arba pakeitimu, nepriduriant naujų arba papildomų techninių specifikacijų, jau egzistuojančių techninių reglamentų, apie kuriuos buvo tinkamai pranešta Europos Bendrijų Komisijai, jeigu jie buvo priimti po Direktyvos 83/189 įsigaliojimo atitinkamoje valstybėje narėje.

               3.

               Perėjimas nacionaliniuose teisės aktuose nuo leidimų sistemos prie draudimų sistemos gali būti aplinkybė, kuri yra reikšminga Direktyvoje 83/189, iš dalies pakeistoje Direktyva 94/10, numatytai pareigai pranešti.
               Didesnė ar mažesnė gaminio ar paslaugos vertė arba gaminio ar paslaugos rinkos dydis yra aplinkybės, kurios nėra reikšmingos minėtoje direktyvoje numatytai pareigai pranešti.

      (1)  OL C 213, 2003 9 6.


title: 2005 m. gegužės 26 d. Teisingumo Teismo sprendimas (trečioji kolegija), Byloje C-498/03 (dėl VAT and Duties Tribunal, London prašymo priimti prejudicinį sprendimą): Kingscrest Associates Ltd, Montecello Ltd prieš Commissioners of Customs Excise (Šeštoji PVM direktyva — 13 straipsnio A skirsnio 1 dalies g ir h punktai — Atleidžiami nuo mokesčio sandoriai — Su socialine rūpyba ir socialine apsauga susijusios paslaugos — Su vaikų ir jaunimo apsauga glaudžiai susijusios paslaugos — Paslaugos teikiamos ne viešosios teisės subjektų, atitinkamos valstybės narės pripažintų labdaros organizacijomis — Pelno siekianti privati organizacija — Labdaros sąvoka)

text:
               23.7.2005

               LT

               Europos Sąjungos oficialusis leidinys

               C 182/12

      TEISINGUMO TEISMO SPRENDIMAS

   (trečioji kolegija)
   2005 m. gegužės 26 d.
   Byloje C-498/03 (dėl VAT and Duties Tribunal, London prašymo priimti prejudicinį sprendimą): Kingscrest Associates Ltd, Montecello Ltd prieš Commissioners of Customs Excise
       (1)

   (Šeštoji PVM direktyva - 13 straipsnio A skirsnio 1 dalies g ir h punktai - Atleidžiami nuo mokesčio sandoriai - Su socialine rūpyba ir socialine apsauga susijusios paslaugos - Su vaikų ir jaunimo apsauga glaudžiai susijusios paslaugos - Paslaugos teikiamos ne viešosios teisės subjektų, atitinkamos valstybės narės pripažintų labdaros organizacijomis - Pelno siekianti privati organizacija - Labdaros sąvoka)
   (2005/C 182/23)
   Proceso kalba: anglų
   Byloje C-498/03 dėl 2003 m. birželio 10 d.VAT and Duties Tribunal, London (Jungtinė Karalystė) sprendimu, kurį Teisingumo Teismas gavo 2003 m. lapkričio 26 d., pagal EB 234 straipsnį pateikto prašymo priimti prejudicinį sprendimą byloje Kingscrest Associates Ltd, Montecello Ltd prieš Commissioners of Customs Excise, Teisingumo Teismas (trečioji kolegija), kurį sudaro kolegijos pirmininkas A. Rosas, teisėjai A. Borg Barthet, A. La Pergola, J. Malenovský ir A. Ó. Caoimh (pranešėjas); generalinis advokatas D. Ruiz-Jarabo Colomer, sekretorė vyriausioji administratorė L. Hewlett, 2005 m. gegužės 26 d. priėmė sprendimą, kurio rezoliucinėje dalyje nurodyta:

               1)

               Angliškoje 1977 m. gegužės 17 d. Tarybos šeštosios direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, 13 straipsnio A skirsnio 1 dalies g ir h punktų versijoje esantis žodis „charitable“ yra savarankiška Bendrijos teisės sąvoka, kuri turi būti aiškinama atsižvelgiant į kitas šios direktyvos kalbines versijas.

               2)

               Šeštosios direktyvos 77/388 13 straipsnio A skirsnio 1 dalies g ir h punktuose esanti sąvoka „organizacijos, atitinkamos valstybės narės pripažintos labdaros organizacijomis“ apima taip pat ir pelno siekiančias privačias organizacijas.

               3)

               Nacionalinis teismas, atsižvelgdamas į, inter alia, vienodo vertinimo ir fiskalinio neutralumo principus bei nagrinėjamų paslaugų turinį ir jų teikimo sąlygas, turi nustatyti, ar privačios pelno siekiančios organizacijos, todėl neturinčios „charity“ statuso pagal vidaus teisę, pripažinimas labdaros organizacija atleidimo nuo mokesčio, numatyto 77/388 direktyvos 13 straipsnio A skirsnio 1 dalies g ir h punktuose tikslais, peržengia valstybėms narėms šiomis nuostatomis suteiktą dėl to diskreciją.

      (1)  OL C 21, 2004 1 24.


title: Byla T-164/12 R: 2012 m. lapkričio 29 d. Bendrojo Teismo nutartis byloje Alstom prieš Komisiją (Laikinųjų apsaugos priemonių taikymas — Konkurencija — Komisijos sprendimas perduoti dokumentus nacionaliniam teismui — Konfidencialumas — Teisė į veiksmingą teisminę apsaugą — Prašymas taikyti laikinąsias apsaugos priemones — „Fumus boni juris“ — Skuba — Interesų palyginimas)

text:
               26.1.2013

               LT

               Europos Sąjungos oficialusis leidinys

               C 26/49

         2012 m. lapkričio 29 d. Bendrojo Teismo nutartis byloje Alstom prieš Komisiją

   (Byla T-164/12 R)
   (Laikinųjų apsaugos priemonių taikymas - Konkurencija - Komisijos sprendimas perduoti dokumentus nacionaliniam teismui - Konfidencialumas - Teisė į veiksmingą teisminę apsaugą - Prašymas taikyti laikinąsias apsaugos priemones - „Fumus boni juris“ - Skuba - Interesų palyginimas)
   2013/C 26/99
   Proceso kalba: anglų

      Šalys

      Ieškovė: Alstom (Levalua Perė, Prancūzija), atstovaujama advokato J. Derenne, solisitorių N. Heaton, P. Chaplin ir M. Farley

      Atsakovė: Europos Komisija, atstovaujama A. Antoniadis, N. Khan ir P. Van Nuffel

      Atsakovės pusėje į bylą įstojusi šalis: National Grid Electricity Transmission plc (Londonas, Jungtinė Karalystė, atstovaujama solisitorių A. Magnus, C. Bryant ir E. Coulson, QC J. Turner ir D. Beard

      Dalykas

   Prašymas sustabdyti 2012 m. sausio 26 d. Komisijos sprendimo, nurodyto Komisijos Konkurencijos generalinio direktorato generalinio direktoriaus laiškuose D/2012/006840 ir D/2012/006863, perduoti kai kuriuos dokumentus High Court of Justice (England & Wales) [Aukščiausiasis Teismas (Anglija ir Velsas)], siekiant juos panaudoti kaip įrodymus nagrinėjant ieškovės atžvilgiu pareikštą ieškinį, vykdymą ir prašymas per procedūrą dėl laikinųjų apsaugos priemonių taikymo išsaugoti profesines paslaptis, nurodytas 2006 m. birželio 30 d. ieškovės atsakyme į prieštaravimo pareiškimą byloje COMP/F/38.899 — Skirstomieji įrenginiai su dujų izoliacija.

      Rezoliucinė dalis

               1.

               Atidėti 2012 m. sausio 26 d. Komisijos sprendimo, kiek jis susijęs su 2006 m. birželio 30 d. Alstom atsakymo į prieštaravimo pareiškimą byloje COMP/F/38.899 konfidencialios versijos perdavimu High Court of Justice (England & Wales) [Aukščiausiasis Teismas (Anglija ir Velsas)], vykdymą — Skirstomieji įrenginiai su dujų izoliacija.

               2.

               Atmesti prašymą dėl laikinųjų apsaugos priemonių taikymo.

               3.

               Atidėti sprendimo dėl bylinėjimosi išlaidų priėmimą.


title: Byla T-488/07: 2010 m. balandžio 15 d. Bendrojo Teismo sprendimas byloje Cabel Hall Citrus Ltd prieš VRDT — Casur (EGLÉFRUIT) (Bendrijos prekių ženklas — Registracijos pripažinimo negaliojančia procedūra — Žodinis Bendrijos prekių ženklas EGLÉFRUIT — Ankstesnis žodinis Bendrijos prekių ženklas UGLI ir ankstesnis vaizdinis nacionalinis prekių ženklas UGLI Fruit — but the affliction is only skin deep — Santykinis atmetimo pagrindas — Galimybės supainioti nebuvimas — Reglamento (EB) Nr. 40/94 8 straipsnio 1 dalies b punktas ir 52 straipsnio 1 dalies a punktas (dabar — Reglamento (EB) Nr. 207/2009 8 straipsnio 1 dalies b punktas ir 53 straipsnio 1 dalies a punktas))

text:
               5.6.2010

               LT

               Europos Sąjungos oficialusis leidinys

               C 148/26

         2010 m. balandžio 15 d. Bendrojo Teismo sprendimas byloje Cabel Hall Citrus Ltd prieš VRDT — Casur (EGLÉFRUIT)

   (Byla T-488/07) (1)

   (Bendrijos prekių ženklas - Registracijos pripažinimo negaliojančia procedūra - Žodinis Bendrijos prekių ženklas EGLÉFRUIT - Ankstesnis žodinis Bendrijos prekių ženklas UGLI ir ankstesnis vaizdinis nacionalinis prekių ženklas UGLI Fruit - but the affliction is only skin deep - Santykinis atmetimo pagrindas - Galimybės supainioti nebuvimas - Reglamento (EB) Nr. 40/94 8 straipsnio 1 dalies b punktas ir 52 straipsnio 1 dalies a punktas (dabar — Reglamento (EB) Nr. 207/2009 8 straipsnio 1 dalies b punktas ir 53 straipsnio 1 dalies a punktas))
   2010/C 148/46
   Proceso kalba: anglų

      Šalys

      Ieškovė: Cabel Hall Citrus Ltd (Džordžtaunas, D. Kaimanas, Kaimanų salos), atstovaujama baristerio C Rogers

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama D. Botis

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Casur S. Coop. Andaluza (Viator, Ispanija)

      Dalykas

   Ieškinys dėl 2007 m. rugsėjo 19 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimo byloje R 293/2007-1, susijusio su registracijos pripažinimo negaliojančia procedūra tarp Cabel Hall Citrus Ltd ir Casur S. Coop. Andaluza.

      Rezoliucinė dalis

               1.

               Atmesti ieškinį.

               2.

               Priteisti iš Cabel Hall Citrus Ltd bylinėjimosi išlaidas.

      (1)  OL C 64, 2008 3 8.


title: Byla T-577/10: 2010 m. gruodžio 14 d. pareikštas ieškinys byloje Trenzas y Cables de Acero prieš Komisiją

text:
               19.2.2011

               LT

               Europos Sąjungos oficialusis leidinys

               C 55/29

         2010 m. gruodžio 14 d. pareikštas ieškinys byloje Trenzas y Cables de Acero prieš Komisiją

   (Byla T-577/10)
   2011/C 55/52
   Proceso kalba: ispanų

      Šalys

      Ieškovė: Trenzas y Cables de Acero PSC, SL (Santanderas, Ispanija), atstovaujama abogado F. González Díaz, abogada A. Tresandi Blanco

      Atsakovė: Europos Komisija

      Ieškovės reikalavimai

   Ieškovė pagal Sutarties dėl Europos Sąjungos veikimo 263 straipsnį Bendrojo teismo prašo:

               —

               Panaikinti 2010 m. rugsėjo 30 d. Europos Komisijos sprendimą C(2010) 6676 galutinis, kuriuo keičiamas 2010 m. birželio 30 d. Sprendimas C(2010) 4387 galutinis (byla COMP/38.344 –Įtempiamoji armatūra).

               —

               Subsidiariai panaikinti 2010 m. rugsėjo 30 d. Europos Komisijos sprendimo C(2010) 6676 galutinis, kuriuo keičiamas 2010 m. birželio 30 d. Sprendimas C(2010) 4387 galutinis (byla COMP/38.344 –Įtempiamoji armatūra), 2 straipsnį, kiek juo nuspręsta nepratęsti įmonei TYCSA PSC paskirtos baudos sumokėjimo papildomo termino, nes tai pažeidžia nediskriminavimo principą ir yra nepakankamai motyvuota.

               —

               Abiem atvejais priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tapatūs nurodytiems byloje Moreda-Riviere Trefilerías prieš Komisiją (T-575/10).


title: Byla C-526/06 2006 m. gruodžio 27 d. Hoge Raad der Nederlanden pateiktas prašymas priimti prejudicinį sprendimą byloje Staatssecretaris van Financiën prieš Road Air Logistics Customs BV

text:
               24.2.2007

               LT

               Europos Sąjungos oficialusis leidinys

               C 42/18

         2006 m. gruodžio 27 d.Hoge Raad der Nederlanden pateiktas prašymas priimti prejudicinį sprendimą byloje Staatssecretaris van Financiën prieš Road Air Logistics Customs BV

   (Byla C-526/06)
   (2007/C 42/30)
   Proceso kalba: olandų
   Prašymą priimti prejudicinį sprendimą pateikęs teismas

      Hoge Raad der Nederlanden (Nyderlandai)
   Šalys pagrindinėje byloje
   Ieškovas: Staatssecretaris van Financiën
   Atsakovė: Road Air Logistics Customs BV
   Prejudicinis klausimas
   Ar Bendrijos muitinės kodekso 236 straipsnio sąvoką „teisiškai privaloma sumokėti“ reikia aiškinti taip, kad ji apima ir atvejį, kai vieta, kurioje atsirado skola muitinei, nėra nustatoma laikantis atitinkamų Bendrijos muitinės kodeksą įgyvendinančio Reglamento Nr. 2454/93 nuostatų?


title: Byla T-281/04 2006 m. spalio 25 d. Pirmosios instancijos teismo sprendimas Staboli prieš Komisiją (Viešoji tarnyba — Pašalinės veiklos vykdymas — Dalyvavimas konferencijose pranešėju — Sutikimas — Prašymas suteikti specialių mokymosi atostogų — Atsisakymas)

text:
               16.12.2006

               LT

               Europos Sąjungos oficialusis leidinys

               C 310/13

         2006 m. spalio 25 d. Pirmosios instancijos teismo sprendimas Staboli prieš Komisiją

   (Byla T-281/04) (1)

   (Viešoji tarnyba - Pašalinės veiklos vykdymas - Dalyvavimas konferencijose pranešėju - Sutikimas - Prašymas suteikti specialių mokymosi atostogų - Atsisakymas)
   (2006/C 310/24)
   Proceso kalba: prancūzų
   Šalys

      Ieškovė: Paola Staboli (Briuselis, Belgija), atstovaujama advokato L. Vogel

      Atsakovė: Europos Bendrijų Komisija, atstovaujama G. Berscheid ir H. Tserepa-Lacombe
   Bylos dalykas
   Prašymas panaikinti 2004 m. kovo 12 d. ir 2004 m. balandžio 6 d. Komisijos sprendimus, kuriais atmetamas pareiškėjos skundas dėl tos 2003 m. gegužės 9 d. sprendimo dalies, kuria ši institucija atsisakė jai suteikti specialių mokymosi atostogų tuo pačiu sprendimu leistai pašalinei veiklai vykdyti, ir, tiek, kiek būtina, panaikinti minėtą 2003 m. gegužės 9 d. sprendimą.
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 262, 2004 10 23.